open-index/open-wikipedia-markdown huggingface dataset:
ބަނދި

ބަނދި އަކީ ވަޒަން ބަހުރުވައިގެ އެންމެ ކުރީގެ ވައްތަރު. އެވެ. މިއީ އެއްގޮތަށް ހުއްޓޭ ބަސްތަކަކުން އެކުލަވައިފައި އޮންނަ ފަތިވަރެކެވެ. އިހުޒަމާނުގައި ވަޒަން ހަމަވާގޮތަށް ހަދައިގެން ވަޒަން ބަހުރުވައިން ރާގަކަށް ކިޔާއުޅުނު ބަސްފަތިވަރަށް ވެސް ކިޔަނި ބަނދި އެވެ. މިއީ ދިވެހި ޅެމުގެ ބާވަތްތަކުގެ ތެރެއިން އުމުރުން އެންމެ ދުވަސްވެފައިވާ އެންމެ މުސްކުޅި ބާވަތުގެ ޅެމެވެ. 

## ބަނދީގެ ބާވަތްތައް
### ފަންޑިތަވެރިން ބޭނުންކުރާ ބަނދި
ފަންޑިތަވެރީން ފަންޑިތަ ހެދުމަށް ބޭނުންކުރާ ބޭނުންކުޅަ އެތައް ބަނދިތަކެއް އިހަށް ގެންގުޅުނެވެ. މިހާރު އެބަނދިތައް އުވެމުންގޮސް ނެތުމާ ގާތަށް ހިގައްޖެއެވެ. މިވައްތަރުގެ ބަންޖެއްގެ މިސާލު ހުށަހަޅައިލަމެވެ. 

ދިޔޯ އިތުރު ބޮޑު ކަންނާ
ހެދިހަވަށް ވަޑައިގަންނާ
ފައިދޮންނަ ގަލެއް ކަމުލީ
ފީރޯޒް ގަނޑެކެ ނަންކީ

### ކުދިން މަސަލަސް ކުރުމުގައި ބޭނުންކުރާ ބަނދި
ކުދިން މަސަލަސް ކުރުމުގައި ބޭނުންކުރާ ބަނދީގެ މިސާލު ތިރީގައި މިވަނީ އެވެ. 

މާކަނަޔޯ ޑިނގާރަޔޯ
މަތިން ދަމުން ބަނޑިޖެއްސޯ
ތަކަފަލަގޭ ދޮރުމައްޗަށް
އަރާރުން ހަދައިލައިފައި
ގޮސް އެއިނީ އަތިރީޔޭ
އެއްގަމު ތިން މަސް ދުވަހޭ 
ކަނަޔަކަށް ހަމަސް ދުވަހޭ   

ބޮޑު ބުޅަލެއް ފިލާއޮތޯ 

ދުމަށިމަތީ އަރާއޮތޯ

މާމަކެއްކި ގަރުދިޔަތެލި 

ބޯލައިގެން ނިދަން އޮތޯ

މާމަ ވަރަށް ރުޅިއައިސްގެން 

އެ ބުޅާ ނެރެ ފަހައިގަތޯ

### ފޫހިފިލުވާން ކިޔާ ބަނދި
ފޫހި ފިލުވަން ކިޔާ ބަނދީގެ މިސާލެއް ތިރީގައި މިވަނީއެވެ. 

ސަމަންދަރޯ ސަމަންދަރޯ 

މާކަނޑުމާ ސަމަންދަރޯ

ސަމަކުރަނދި ކަޅުބިލަމަސް

ދަހިވެވިގެން ކަޅިވެވިގެން

މިއޮޑިއަށް އަރާބާނީ މަރަޖަލްބަޙްރާއިނީ

ސަމަންދަރޯ ސަމަންދަރޯ

މާކަނޑުމާ ސަމަންދަރޯ

އޭސިލުބޭ މީސިލުބޭ
ވަކަށް އަރައި ގަތް ސިލުބޭ
އެސިލުބު ބަތް މާވަޑިޔާ
މިސިލުބު ބަތް މާވަޑިޔާ
ރަތުރޭރޭ ރިހަ ކަންޏާ
ގޮދަން ހަނޑުލު ބަތްކައްޏާ
ރަންދެރަން އެދެއް ގައްޔާ
ރަން ކަންނެޔޮ ލައިފައްޔާ

## ބަނދީގެ ސިފަ
ބަނދީގެ ވަކި ގޮތްކައް ހުރެއެވެ
### ބަނދީގެ ވަޒަން
ބަނދީގެ ވަޒަނަކީ 12 ފިއްޔެވެ. 

### ބަސްތަކުގެ އަދަދު
ބަސްތަކުގެ އަދަދަކަށް ވަކި މިންވަރެއް ނޯވެއެވެ. ވަރަށް ދިގު ބަނދި ހުންނަ ފަދައިން ވަރަށް ކުރު ބަނދި ވެސް ހުރެއެވެ. 
### ފިލިކޯޅި އާއި ބަނޑުވައް އަކުރު
ބަނދީގެ ބަސްތަކުގެ ފެށޭ ތަންތާގައި ފިލިކޯޅި އާއި ބަނޑުވައް އަކުރު އެއްގޮތް ވެފައެއް ނުހުރެއެވެ. ހަމަ މިހެން އަކުރުތައް އިސްފަސްކޮށް އޮޅުވާފައެއް ވެސް ނުހުރެއެވެ.

## ރިފަރެންސް
* ޅެމާއި ޅެންވެރިކަން - މަލަސް 11 - މުހައްމަދު ޖަމީލް - 1މާރޗް 1988 - ދިވެހިބަހާއި ތާރީޚަށް ޚިދުމަތްކުރާ ގައުމީ މަރުކަޒު
ފަރިހި

ފަރިހި އަކީ ހަޖޫ ކިއުމާއި ސަމާސާގޮތް ހުންނަޅެމެވެ.  އެއްދުވަސް ވަރެއްގައި ޅެމަށް ވެސް ފަރިހި މިހެން ކިޔައި އުޅުނެވެ. ފަރިހި އަކީ ދިވެހި ޅެމުގެ ހަތަރު ވަނަ ބާވަތެވެ. ނުވަތަ ފަރިހި އަކީ ހަޖޫ ކިއުމާއި ސަމާސާގޮތް ހުންނަޅެމެވެ.  އެއްދުވަސް ވަރެއްގައި ޅެމަށް ވެސް ފަރިހި މިހެން ކިޔައި އުޅުނެވެ.  އިސްފަސް ކަމުގެ ގޮތުން ބަލާއިރު ޅެމަށްވުރެ އިހީ ފަރިއްސެވެ. ޅެން ހަދަން ފެށުމުގެ ކުރިންވެސް ފަރިހި ކިޔައި އުޅޭކަމަށް ވެއެވެ. 

އައްސައްޔިދު ބޮޑުފެންވަޅުގޭ ސީދީ ބަޔާންކުރައްވާ ގޮތުގައި ފަރިއްސަކީ ޅެން ފަދައިން، ވައްތަރުވެސް ވަޒަންވެސް ވަކި މިވެނި އަދަދެއް ކަނޑައެޅިގެން ނޭގޭ ބާވަތެކެވެ. ސީދީ ދެކިލައްވާ ގޮތުން ކުރިން ދިވެހިން ކިޔަމުން އައި ކާ، ބަނދި، ރައިވަރު، މި 3 ބާވަތުގެ ޅެމުގެ ވަޒަނުން ނެއްޓިގެން ކިއިފައި ހުންނަ އެއްޗަކަށް ފަރިއްސޭ ކިޔައެވެ. ފަޟީލަތުއްޝައިޚުލް މަރްހޫމް ޙުސެއިން ޞަލާހުއްދީން ލިޔުއްވާފައިވާ ގޮތުގައި ** ފަރިއްސަކީ ދިވެހިންގެ މީހުންގެ ކަންފަތަށްއަރާ، ކަރާ ލަވަތަކުގެ ރާގަށް އެމީހުން ކިޔާން އުޅެފައި ހުންނަ، އެއްޗަކަށް ކިޔާ ނަމެކެވެ. އެއެއްޗެހި ހުރީ ވަރަށް ދެރަ ސަހަލު ގޮތެއްގައެވެ**. 

ފަރިއްސާ މެދު ނަޒަރު ހިންގާއިރު އެއީ ވަރަށް ކުރިއްސުރެ ދިވެހިން ކިޔައި އުޅުނު އެއްޗެއްކަން އެނގެއެވެ. ފަރިހީގައި ސަމާލުކަން ބޮޑަށް ދީފައި އޮންނަނީ ރާގަށެވެ. އެދުވަސްވަރެއްގައި އަވަށް އަވަށުގެ މީހުން ބޮޑުބެރު ޖަހާފައި، ކިޔާ ލަވަތަކުގެ ރާގަށް ފަރިހި ހަދައިގެން ކިޔައި އުޅެއެވެ. މައުޟޫއަށް ބަލާއިރު ހަޖޫ ކިޔުމާއި ސަމާސާ ކުރުމުގެ ގޮތް ވަރަށް ބޮޑަށް ފަރިހީގައި ފެންނާން ހުރެއެވެ. 

ގިނައިން ފަރިހި ކިޔައި އުޅެނީ ފޫހިފިލުވުމުގެ ގޮތެއްގައެވެ. ކުދިން ޚިތާނުކޮށްގެން އުޅޭ ތަންތަނާއި، މީހުން ވިހައިގެން ތިބޭ ތަންތާގައި ހޭލައިގެން ތިބޭ ތިބުމުގައި ފޫހި ފިލުވާން ކުޅޭ ކުޅިވަރެއްގެ ގޮތުގައި ފަރިހި ކިޔައި އުޅެއެވެ. ރާގު ހަމަކުރުމަށް ފަރިހި ކިޔާއިރު ޖަހައި އުޅެނީ ޑަބިޔާ ފަތިގަނޑު ފަދަ ތަކެއްޗެވެ. 

ފަރިހި ކިޔުމަށް ވަރަށް ކުޅަދާނަ ޅެންވެރީން ތިބެއެވެ. ފަރިއްސާމެދު ވިސްނާއިރު ހިންދުސްތާން ލަވައިގެ ރާގުރާގަށް ދިވެހިން ކިޔައި އުޅުނު އަވަށު ލަވައިގެ ރާގު ތަކަށް ކިޔާފައި ހުންނަ ފަރިހިތައް ހުރެއެވެ. އެހެންކަމުން ފަރިއްސަކީ އެގޮތަށް ކިޔާފައި ހުންނަ ޅެމޭ ދެންނެވިދާނެއެވެ. 

## ރިފަރެންސް
* ޅެމާއި ޅެންވެރިކަން - މަލަސް 11 - މުހައްމަދު ޖަމީލް - 1މާރޗް 1988 - ދިވެހިބަހާއި ތާރީޚަށް ޚިދުމަތްކުރާ ގައުމީ މަރުކަޒު
ބޮލި

މޫދުގައި މަސްލައިގެން ދުވާ ދިރޭ އެއްޗެކެވެ. މިހުންނަނީ އެކިބޮޑުމިނުގައި އެކި ކުރެހުމުގައި އެކި ކުލަކުލައިގައެވެ. މީގައި ވަރަށް ރީތި އޮފުވެސް ހުރެއެވެ. މީގެ ތެރެއިން ރާއްޖޭގައި، އެންމެ މަޝްހޫރު ވެގެންވަނީ، ހުދުކުލައިގައި ހުންނަ ކުދި އެއްޗިއްސެވެ.
ރައުލް ކާސްޓްރޯ

thumb|200px|ރައުލް ކާސްޓްރޯ
ރައުލް މޮޑެސްޓޯ ކާސްޓްރޯ ރޫޒް (އުފަންވީ ޖޫން 3، 1931) އަކީ ކިއުބާގެ ރައީސްކަން 49 އަހަރު ކުރެއްވި ފިޑެލް ކާސްޓްރޯ ގެ ކޮއްކޯ ފުޅު އެވެ. ފިޑެލް ކާސްޓްރޯ އަށްފަހު ކިއުބާގެ ވެރިކަމަށް އިސްވެ ވަޑައިގަތީ ރައުލް ކާސްޓްރޯ އެވެ. ރައުލް ކާސްޓްރޯ ކިއުބާގެ ރައީސްކަމުގެ މަގާމަށް އެތާގެ ނޭޝަނަލް އެސެމްބްލީ ގެ ފަރާތުން އިސްކުރީ 24 ފެބުރުއަރީ 2008 ގައެވެ. ކިއުބާގެ ރައީސްކަމަށް އިސްކުރެއްވުމުގެ ކުރިން ކިއުބަން ކައުންސިލް އޮފް ސްޓޭޓްގެ ރައީސްކަން ކުރައްވާފައި ވެއެވެ. އަދި ދުނިޔޭގެ އެންމެ ގިނަ ދުވަސްވީ ދިފާޢީ ވަޒީރު ގެ ލަގަބު ވެސް ލިބިފައިވަނީ ރައުލް ކާސްޓްރޯ އަށެވެ. 31 ޖުލައި 2006 ގައި ރައުލް ކާސްޓްރޯ އަށް ކިއުބާގެ ރައީސްކަމުގެ ޒިންމާގައި އަދާކުރަންޖެހޭ މަސްއޫލިއްޔަތު ތައް އަދާކުރުމަށް ޙަވާލު ކުރެވުނެވެ. އެއީ އޭރު ރައީސްކަމުގެ މަގާމުގައި ހުންނެވި އޭނާގެ ބޭބޭފުޅު ފިޑެލް ކާސްޓްރޯ ގޮހޮރުގެ އޮޕަރޭޝަނެއް ކުރައްވައި އާލާސްކަންފުޅާއި އުޅުއްވަން ޖެހުމާއި ގުޅިގެންނެވެ.
ކަށި ގޯނބިލި

250px|thumb|left|ކަށި ގޯނބިލި
ކަށި ގޯނބިލި()ނުވަތަ  ()އަކީ ބޭހަށް ބޭނުންކުރާ އެއްޗެކެވެ. މިއީ ބޭހަށް ބޭނުންކުރާ ކުޑައޮށެކެވެ. މީގައި ހުންނަނީ ކަށިތަކެއް ފަޅައިފައެވެ. މިއީ ވެލެއްގައި އަޅާ އެއްޗެކެވެ. މިވެލުގައި އަޅާ މާ ހުންނަނީ ރީނދޫ ކުލައިގައެވެ. ކަށި ގޯނބިލީގެ ތަފާތު ވައްތަރުތައް ހުންނަކަން ފާހަގަ ކުރެވެއެވެ. 

250px|thumb|left|ކަށި ގޯނބިލި
ކަށި ގޯނބިލި ބޭނުންކޮށްގެން ފަރުވާކުރާ ބަލިތަކުގެ ތެރޭގައި، ކުޑަކަމުދާ ނިޒާމްގައި އިންފެކްޝަންހުރުން، ކުޑަކަމުދާ ނިޒާމްގެ ބައިތަކުގައި ހިލައުފެދުން، ޖިންސީ ވަޅޯކަން، ރަހިމުގެ ބަލިތައް، އަދި ހިތުގެ ބަލިތަކާއި މިނޫން ބައެއް އެހެން ބަލިތައް ވެސް ހިމެނެއެވެ.
ކަށި ބުރޮޅި

thumb|ކަށި ބުރޮޅި
ކަށި ބުރޮޅި ()ނުވަތަ  ()އަކީ ބޭހަށް ބޭނުންކުރާ އެއްޗެކެވެ. މިއީ ހިކި އުނިއޮށެއް ހެން އޮންނަ އެއްޗެކެވެ. މީގެ ބޭރުގައި ކަށިއުންތަކެއް ފަޅައިފައި ހުރެއެވެ. ކަށި ބުރޮޅީގެ ދިގުމިނުގައި 6-1 ސެންޓި މީޓަރުވަރު ހުރެއެވެ. އަދި ފުޅާ މިނުގައި 4 ސެންޓި މީޓަރު ވަރުހުރެއެވެ. ކަށި ބުރޮޅި ގަސް ގައި މޭވާ ކަށި ބުރޮޅި ހުންނަ މޭވާ ގަހުގައި އެޅުމަށްފަހު ދޮންވެ ފައްކާވުމަށް 24-6 މަހާއި ދެމެދުގެ މުއްދަތެއް ނަގައެވެ. 

ކަށި ބުރޮޅީގެ ތަފާތު ވައްތަރުތައް ހުންނަކަމަށް ވެއެވެ. ކަށި ބުރޮޅީގެ ވައްތަރުތަކުގައި ކާބޯހައިޑްރޭޓް، ފެޓް އަދި ޕްރޮޓީން އެކުލެވިގެން ވެއެވެ. މީގެ އިތުރުން ކެލްސިއަމް، ޕޮޓޭސިއަމް، ފޮސްފަރަސް، އަދި ނިއެސިން އެކުލެވިގެން ވެއެވެ.
ކަޅު ދިރި

250px|thumb|left|ކަޅުދިރި

ކަޅުދިރި()ނުވަތަ  ()އަކީ ދިރިޔާ ދަވިއްގަނދުއަށްވުރެ ކުދި ކަޅުކުލައިގެ ފުއްތަކެކެވެ. މިއީ އާވިޒާތުގެ ރަހައެއްދޭ އެއްޗެކެވެ. މި ބޭހަށްވެސް ބޭނުންކޮށް އުޅެއެވެ. ދިވެހިބޭހުގައި މި ހިމަނައިފައިވަނީ މިނާބޭހުގެ ބާވަތެއްގެ ގޮތުގައެވެ. ކަޅުދިރި ގަސް އަކީ 30-20 ސެންޓިމީޓަރުގެ އުސްމިނަށް ހެދޭ ގަހެކެވެ. މިގަސް އެންމެ ފުރަތަމަ ހައްދާފައިވަނީ ދެކުނު އޭޝިޔާގެ ގައުމު ތަކުގައެވެ. ބައެއް ހިސާބު ތަކުގައި ބޭސްވެރިކަމުގައި ބޭނުންކުރުމުގެ އިތުރުން ހަވާދުގެ ބާވަތެއްގެ ގޮތުގައި ވެސް ކަޅުދިރި ބޭނުންކޮށް އުޅެއެވެ. ކަޅުދިރިއިން ތެޔޮ ހަދައިގެން ވެސް ބޭނުންކުރެއެވެ. ކަޅުދިރީގެ ފައިދާ އާއި އޭގެ ބައިތަކާއި ބެހޭ ދިރާސާތައް ޢިލްމީ ގޮތުން ހަދަމުން މިހާރު ވެސް އެބަގެންދެއެވެ.
ކައްބާބު

250px|thumb|left|ކައްބާބު
ކައްބާބު ()ނުވަތަ  ()އަކީ މަތިކަރާ ބޭހުގެ ބާވަތެކެވެ. މިއީ ގަހެއްގައި އަޅާ ކަޅުކުލައިގެ އޮށެކެވެ. މިހުންނާނީ އަސޭމިރުހާ ދާދި އެއްބައްޓަމަކަށް އެއަށްވުރެ އޮމާންކޮށެވެ. މީގައި ކުޑަ ތަނޑިއެއް ހުންނާނެއެވެ. މިއީ އަސޭމިރުސް އަދި ވަކިފޫ އާއި އެއްއާއިލާގެ އެއްޗެކެވެ. އާންމު ގޮތެއްގައި އެންމެ ގިނައިން ކައްބާބު ހައްދާކަމަށް ފާހަގަ ކުރެވިފައިވަނީ އިންޑޮނޭޝިޔާގެ ސުމަޓްރާ އަދި ޖާވާ ގައެވެ. މިއީ ކައްބާބު އަށާއި އެއިން ހާނާ ތެލުގެ ބޭނުމުގައި ހައްދައި އުޅޭ އެއްޗެކެވެ. ކައްބާބު ރަގަޅަށް ދޮންނުވަނީސް ބިނދެގެން ހިއްކައި ހަދައެވެ. ކައްބާބުގެ ކުލައަކީ އަޅިމުށި ނުވަތަ ކަޅު ކުލައެވެ. ކައްބާބު އަކީ ހަރު އޮށެކެވެ. އަދި އޭގައި ތެޔޮކަމެއް ހުންނާނެއެވެ. ކައްބާބުގައި ހުންނާނީ ފާނޑެއްގެ ޒަވި ހިތި ރަހައެކެވެ. ބައެއް ވައްތަރުގެ އަތަރާއި ސެންޓް އުފެއްދުމަށް ވެސް ކައްބާބު ބޭނުންކުރާކަން ފާހަގަ ކުރެވެއެވެ.
ކާފޫރު

ކާފޫރު()އަކީ ހުދު ކުލައިގައި އުންގަނޑެއް ހެން ހުންނަ އަތަރު ވަހެއް ހުންނަ ހަރު އެއްޗެކެވެ. ކާފޫރުގެ ކެމިކަލް ފޯމިއުލާ އަކީ C10H16O އެވެ. ކާފޫރު އުފެދިފައި ހުންނަނީ ކާފޫރު ގަސް ގެ ލަކުނޑިގަނޑުގައެވެ. މީގެ އިތުރުން ކާފޫރު ގަސް ހިމެނޭ އާއިލާގެ އެހެން ގަސްގަހުގެ ލަކުނޑި ގަނޑުގައި ވެސް ކާފޫރު ހުންނަކަމަށް ވެއެވެ. މީގެ އިތުރުން ޓާޕެންޓިން އޮއިލް ނުވަތަ ތެލުން ވެސް ކާފޫރު އުފައްދައެވެ. 

އިންޑިޔާގައި ކާފޫރު ބައެއް ބާވަތުގެ ކާތަކެތި ތައްޔާރުކުރުމަށް ވެސް ބޭނުންކުރެއެވެ. މީގެ އިތުރުން ބޭހަށާއި، ދީނީ ބައެއް ކަންކަމުގެ ތެރޭގައި ވަސްދުއްވުމަށް ވެސް ކާފޫރު ބޭނުން ކުރެއެވެ.
ކާފޫރު ގަސް

250px|thumb|left|ކާފޫރު ގަސް
ކާފޫރު ގަސް ()ނުވަތަ  ()އަކީ ކާފޫރު އެގަހެއްގެ ލަކުނޑިގަނޑުގެ ތެރޭގައި އުފެދިފައި ހުންނަ ގަހެކެވެ. ކާފޫރު ގަސް އެންމެ ބޮޑުވަނީ 30-20 މީޓަރުގެ އުސްމިނަށެވެ. ކާފޫރު ގަހުގެ ފަތް މުގުރުމުން އެއިން ކާފޫރު އިން ދުވާކަހަލަ ވަހެއް ދުވާނެއެވެ. ކާފޫރުގަހުގައި ހުންނަނީ ހުދުކުލައިގެ ކުޑަކުޑަ މަލެކެވެ. އަދި މިގަހުގައި ކަށަވައް ފާނޑަށް ހުންނަ ކުޑަކުޑަ މޭވާއެއް ވެސް އަޅައެވެ. ޖަޕާން، ޗައިނާ، އަދި ޓައިވާން ފަދަ ގައުމުތަކުގައި ލަކުނޑީގެ ބޭނުމުގައި ވެސް ކާފޫރު ގަސް ހައްދައި އުޅެއެވެ. ކާފޫރުގެ ލަކުނޑި ގަނޑަކީ ކުލަ މަޑުކޮށް ހުންނަ ކުރަކި ލަކުނޑި ގަޑެކެވެ. އަދި މިގަހުގެ ތޮށިގަނޑު ވަކިވަކިން ފެޅި ނެއްޓިގެން ދާނެއެވެ.
އާޓިފިޝަލް އިންޓެލިޖެންސް

އާޓިފިޝަލް އިންޓެލިޖެންސް (އޭއައި) އަކީ މެޝީނެއްގައިވާ ވިސްނުމެވެ. މިފަދަ ވިސްނުން އުފެއްދުމަށް ނިޔަތްކުރާ ކޮންޕިއުޓަރ ސައިންސްގެ ގޮތްޕައްވެސް މިހެންކިޔައެވެ.
ޑިއޯލް ޚާންދާން

**ޑިއޯލް ޚާންދާން** ނިސްބަތްވަނީ ދަރުމެންދުރާ ޑިއޯލް އަށެވެ. ޑިއޯލް ޚާންދާން އިން ފިލްމީ ދާއިރާއަށް ނިކުތް ފަރާތްތަކާއި މިއާއިލާއާއި ގުޅުންހުރި ކަމަށް ފާހަގަ ކުރެވޭ ފިލްމީ ތަރިންގެ ނަންތައް ތިރީގައި މިވަނީ އެވެ. 

* ދަރުމެންދުރާ ޑިއޯލް
* ހެމާ މާލިނީ - ދަރުމެންދުރާ ގެ އަންހެނުން
* ސަނީ ޑިއޯލް - ދަރުމެންދުރާގެ ދަރިއެއް
* ބޮބީ ޑިއޯލް - ދަރުމެންދުރާގެ ދަރިއެއް
* އީޝާ ޑިއޯލް - ދަރުމެންދުރާގެ ދަރިއެއް
* އަހާނާ ޑިއޯލް - ދަރުމެންދުރާގެ ދަރިއެއް

* އަބޭ ޑިއޯލް - ދަރުމެންދުރާގެ ކޮއްކޮގެ ދަރިއެއް
* މަދޫ ރަގުނާތު - ހެމާ މާލިނީގެ ބޭބެ ދަރިއެއް

ޤިސްމު:ހިންދީ ފިލްމީ ތަރިން
ކަޖޫ

ކަޖޫ()ނުވަތަ  ()އަކީ  ކަޖޫ ގަސް ގައި އަޅާ މޭވާއެވެ. ކަޖޫ ގަހަށް ވެސް ކަޖޫ ކިޔައި އުޅެއެވެ. އަދި ކަޖޫ ގެ އެތެރޭގައި އޮންނަ އޮށަށް ކިޔަނީ ކަޖޫނަޓް އެވެ. ދިވެހި ބަހުން ކަޖޫނަޓް އަށް ވެސް ކަޖޫ ކިޔައެވެ. ކަޖޫ އަކީ ރޯކޮށް މޭވާއެއްގެ ގޮތުގައި ދޮންވުމުން ކައިއުޅޭ އެއްޗެކެވެ. އަދި ބައެއް ގައުމުތަކުގައި ކަޖޫ އިން ޖޭމް އާއި އަދި ތަފާތު ވައްތަރުގެ ބުއިންތައް ތައްޔާރުކޮށް އުޅެއެވެ. އަދި ތާޒާގެ ޖޫހުގެ ގޮތުގަޔާއި،ދަޅުގައި ބަންދުކޮށްފައި ހުންނަ ޖޫހުގެ ގޮތުގައި ވެސް ކަޖޫ އިން ޖޫސް ތައްޔާރު ކުރެއެވެ. 

* **ނޯޓް**: މިމަޒުމޫނުގައި ބަލާފައިވަނީ ކަޖޫ ގަހުގައި އަޅާ މޭވާ **ކަޖޫ** އަށެވެ.
ކަޖޫނަޓް

250px|thumbnail|left|ކަޖޫނަޓް
ކަޖޫނަޓް() އަކީ އަކީ ބަދަނުގެ ވައްތަރެކޭ ބުނެވިދާނެއެވެ. އޭޝިޔާގެ ގައުމުތަކުގެ ކެއުން ތަކުގައި ވަރަށް ގިނައިން ކަޖޫނަޓް ބޭނުންކޮށް އުޅެއެވެ. ކަޖޫނަޓް އަކީ މީރު ރަހައެއް ހުންނަ ބަދަނެކެވެ. ކަޖޫނަޓް ބޭނުންކޮށްގެން ޕީނަޓް ބަޓަރު ހަދާގޮތަށް ބަޓަރު ތައްޔާރު ކުރެއެވެ. މިއަށް ކިޔަނީ ކަޖޫނަޓް ބަޓަރު އެވެ. މިއީ ޕީނަޓް ބަޓަރު ފަދައިން ޕާން ފަދަ ތަކެއްޗާއި އެކު ޖަހައިގެން ކެއުމަށް ބޭނުންކުރާ އެއްޗެކެވެ. ކަޖޫނަޓް ގައި އެންމެ ގިނައިން ހިމެނެނީ ފެޓް އެވެ. ކަޖޫނަޓް އާންމުކޮށް ބޭނުންކުރަނީ ހަނާކޮށްގެން ލޮނުލައިގެން ކެއުމަށެވެ. މިއީ މިބުނިގޮތް ހަދައިގެން ކެއުމަށް ވަރަށް މީރު ހަށިގަނޑަށް ފައިދާހުރި ބަދަނެއް ކަމަށް ވެއެވެ.
އީޝާ ޑިއޯލް

**އީޝާ ޑިއޯލް** (އުފަންވެފައިވަނީ ނޮވެމްބަރު 2، 1981، އިންޑިޔާ ) އަކީ ހިންދީ ފިލްމީ ތަރިއެކެވެ. މިއީ ހިންދީ ފިލްމީ ތަރި ދަރުމެންދުރާ ޑިއޯލް އަދި ހެމާ މާލިނީގެ ދޮށީ އަންހެން ދަރިފުޅެވެ. އަދި ފިލްމީ ތަރި ސަނީ ޑިއޯލް އަދި ބޮބީ ޑިއޯލް، ގެ އެއްބަފާ ކޮއްކޮ ވެސް މެއެވެ.

## އަމިއްލަ ދިރިއުޅުން
 
އީޝާ ޑިއޯލް އަކީ ފިލްމީ ތަރި ދަރުމެންދުރާ ޑިއޯލް އަދި ހެމާ މާލިނީގެ ދޮށީ އަންހެން ދަރިފުޅެވެ. އަދި ފިލްމީ ތަރި ސަނީ ޑިއޯލް އަދި ބޮބީ ޑިއޯލް، ގެ އެއްބަފާ ކޮއްކޮ ވެސް މެއެވެ. ފިލްމް ކުޅުމުގެ އިތުރުން އީޝާ ޑިއޯލް އަކީ މަންމަ ހެމާ މާލިނީ ފަދައިން ކްލެސިކް ޑާންސް ދަސްކޮށްފައިވާ ނެށުން ތެރިއެކެވެ. އިންޑިޔާގެ ގައުމީ ފެންވަރުގައި އަންހެނުންގެ ފުޓްބޯޅަ ކުޅޭ ފުޓްބޯޅަ ކުޅުންތެރިއެއް ވެސް މެއެވެ. އީޝާ ޑިއޯލް ތައުލީމް ޙާޞިލް ކުރީ ޖަމްނާބާއީ ނަރުސީ ސުކޫލުންނެވެ. އޭގެ ފަހުން އޮކްސްފޯރޑް ޔުނިވަސިޓީގައި ވެސް އުޅުނެވެ.

## ފިލްމީ ޙަޔާތް

އީޝާ ޑިއޯލް ހިންދީ ފިލްމީ ދާއިރާއަށް ނިކުތީ 2002 ވަނަ އަހަރު ނިކުތް **ކޮއި މޭރޭ ދިލްސޭ ޕޫޗޭ** އިންނެވެ. މިހާތަނަށް 20 އަށްވުރެ ގިނަ ފިލްމްތަކުގައި މައިރޯލް ތަކުން އީޝާ ފެނިގެން ގޮސްފައި ވެއެވެ. ފުރަތަމަ ފިލްމްގައި އީޝާ އެކު ހަރަކާތްތެރި ވެފައިވަނީ އަނިލް ކަޕޫރުގެ ކޮއްކޮ ސަންޖޭ ކަޕޫރު އަދި އާފްތާބް ސިވްދަސާނީ އެވެ. އީޝާ ކުޅެފައިވާ ފިލްމް ތަކުގެ ތެރެއިން އެންމެ ފުރަތަމަ ހިޓްވި ފިލްމަކީ 2004 ވަނަ އަހަރު ނިކުތް ދޫމް އެވެ. އޭގެ ފަހުން ނިކުތް ކާލް އަކީ ވެސް ހިޓްވި ފިލްމެކެވެ. އީޝާގެ ފިލްމް ތަކުގެ ތެރެއިން އެންމެ ފަހުން ނިކުމެފައިވާ ފިލްމަކީ 2008 ވަނަ އަހަރު ކުރީކޮޅު ނިކުމެފައިވާ **ސަންޑޭ** އަދި **ވަން ޓޫ ތްރީ** އެވެ.

## ލިބިފައިވާ އެވޯޑްތައް
* 2002 - ބެސްޓް ޑެބިއުޓް އެވޯޑް - ފިލްމް ފެއަރ އެވޯޑް - ކޮއީ މޭރޭ ދިލްސޭ ޕޫޗޭ
* 2002 - މޮސްޓް ޕްރޮމައިޒިން ނިއުކަމަރ - ސްޓާރ ސްކްރީން އެވޯޑް - ކޮއީ މޭރޭ ދިލްސޭ ޕޫޗޭ
* 2003 - ބެސްޓް ފީމޭލް ޑެބިއުޓް - ބޮލީވުޑް މޫވީ އެވޯޑް - - ކޮއީ މޭރޭ ދިލްސޭ ޕޫޗޭ

ޤިސްމު:ހިންދީ ފިލްމީ ތަރިން
އަހާނާ ޑިއޯލް

**އަހާނާ ޑިއޯލް** އަކީ ފިލްމީ ތަރި ދަރުމެންދުރާ ޑިއޯލް އަދި ހެމާ މާލިނީގެ ހަގު އަންހެން ދަރިފުޅެވެ. އަދި ފިލްމީ ތަރި ސަނީ ޑިއޯލް އަދި ބޮބީ ޑިއޯލް، ގެ އެއްބަފާ ކޮއްކޮއެއް ވެސް މެއެވެ. އަހާނާ ޑިއޯލް ވަނީ 2002 ވަނަ އަހަރު ނިކުތް ހިންދީ ފިލްމް **ނަތުމް ޖާނޯ ނަހަމް** ގައި އީޝާ ޑިއޯލް ގެ ބެސްޓް ފްރެންޑް ގެ ބައި ކުޅެފައެވެ.

ބުނެވޭގޮތުގައި އަހާނާ ޑިއޯލް ބޭނުންވަނީ ފިލްމް ޑައިރެކްޓްކޮށް ފިލްމް އުފައްދާށެވެ. އަހާނާ އަކީ ވެސް މަންމަ ހެމާ މާލިނީ އަދި ދައްތަ އީޝާ ޑިއޯލް ފަދަ އިން އިންޑިޔާގެ ކްލެސިކް ޑާންސް މޮޅަން ދަންނަ ނެށުން ތެރިއެކެވެ. އަހާނާ ޑިއޯލް ވަނީ ފެނުގެ އިސްތިހާރެއް ވެސް ކުރިން ކުޅެފައެވެ.

ޤިސްމު:ހިންދީ ފިލްމީ ތަރިން
ސަނީ ޑިއޯލް

thumb|ސަނީ ޑިއޯލް
ސަނީ ޑިއޯލް ( އުފަންވެފައިވަނީ އޮކްޓޫބަރު 19، 1956 އިންޑިޔާގެ ނިއުދިއްލީ ) އަކީ ހިންދީ ފިލްމީ ތަރިއެކެވެ. މިއީ ފިލްމީ ތަރި ދަރުމެންދުރާ ޑިއޯލް ގެ ދޮށީ ފިރިހެންދަރި ފުޅެވެ. އަދި ފިލްމީ ތަރި ބޮބީ ޑިއޯލް އެއްބަނޑު އެއްބަފާ ބޭބެ އެވެ. އަދި އީޝާ ޑިއޯލް އާއި އަހާނާ ޑިއޯލް ގެ އެއްބަފާ ބޭބެ ވެސް މެއެވެ. ފިލްމީ ތަރި އަބޭ ޑިއޯލް އަކީ ސަނީގެ ދެބެންގެ ދެދަރި ކޮއްކޮ އެކެވެ. ސަނީ ޑިއޯލް އުފަންވިއިރު ދީފައިވާ ނަމަކީ އަޖޭ ސިންގ ޑިއޯލް އެވެ. ސަނީ ޑިއޯލްގެ މަންމަ އަކީ ޕްރަކާޝް ކޯރު އެވެ. ހެމާ މާލިނީ އަކީ ސަނީ ޑިއޯލް ގެ ދޮންމަންމަ އެވެ. 

## އަމިއްލަ ދިރިއުޅުން

ސަނީ ޑިއޯލް ގެ އަންހެނުންނަކީ ޕޫޖާ ޑިއޯލް އެވެ. އެދެމަފިރިންނަށް ދެކުދިން ލިބިފައިވެއެވެ. މިހާރު ސަނީ ދިރިއުޅެނީ އަނބިމީހާ އަދި ދަރިންނާއެކު ބޮމްބޭގައެވެ. 

## ފިލްމީ ޙަޔާތް

ސަނީ ޑިއޯލް ވަނީ އިގިރޭސި ވިލާތުގެ ބާމިންގ ހާރމް ގައި ހުންނަ އޯލްޑް ވެބް ތިއޭޓަރ ގައި އެކްޓިންގ އަދި ތިއޭޓަރގެ އިލްމް އުގެނިފައެވެ. ސަނީ ޑިއޯލް ހިންދީ ފިލްމްތަކަށް ތަޢާރަފްވެގެން އައީ 1983 ވަނަ އަހަރު ނިކުމެފައިވާ **ބޭތާބް** އިންނެވެ. މިފިލްމްގައި ސަނީ އާއެކު ހަރަކާތްތެރިވެފައި ވަނީ އަމްރީތާ ސިންގ އެވެ. 
ސަނީ ޑިއޯލް ގެ ދިގު ފިލްމީ ޙަޔާތުގައި ވަނީ ކާމިޔާބު އެތައް ފިލްމް ތަކެއް ކުޅެފައެވެ. ސަނީ ވަނީ އެކްޝަން އަދި ރޮމެންޓިކް ފިލްމްތައް ވެސް ކުޅެފައެވެ. ސަނީ ކުޅެފައިވާ މަޝްހޫރު އެކްޝަން ފިލްމްތަކުގެ ތެރޭގައި ގާޔަލް، ޓްރައިދޭވް، ވިޝްވަތުމާ، އިމްތިހާން، ގާތަކް، ޒިއްދީ، ބޯޑަރު، އިންޑިއަން، ބިގް ބްރަދާ، ތީސްރީ އާންކް، ލަކީރު، ޖޯ ބޯލޭސޭ ނިހާލް، ފަދަ ފިލްމްތައް ހިމެނެއެވެ. ސަނީ ކުޅެފައިވާ މަޝްހޫރު ލޯބީގެ ރޮމެންޓިކް ފިލްމް ތަކުގެ ތެރޭގައި ޗާލްބާޒް، ދާމިނީ، ޑަރް، ޖީތު، ގަދަރު އޭކް ޕްރޭމް ކާތާ، ފަދަ ފިލްމްތައް ހިމެނެއެވެ. 

1999 ވަނަ އަހަރު ސަނީ ޑިއޯލް ވަނީ ފިލްމެއް ޑައިރެކްޓްކޮށްފައެވެ. *'ދިއްލަގީ* ގެނަން ދީފައިވާ ފިލްމްގައި ހަރަކާތްތެރިވެފައިވަނީ ސަނީ ޑިއޯލްގެ އިތުރުން ކޮއްކޮ ބޮބީ ޑިއޯލް އަދި އުރުމިލާ މަޓޮދުކަރު އެވެ. 

2007 ވަނަ އަހަރު ނިކުތް ފިލްމް *އަޕްނޭ* ގައި ސަނީ ޑިއޯލް އަދި ކޮއްކޮ ބޮބީ ޑިއޯލް އަދި ބައްޕަ ދަރުމެންދުރާ ޑިއޯލް އެކުގައި ފެނިގެން ގޮސްފައިވެއެވެ. މިއީ އެއް ފިލްމަކުން މި 3 ބަފައިން ފެނިގެންދިޔަ ފުރަތަމަ ފިލްމް ވެސް މެއެވެ. 

## ލިބިފައިވާ އެވޯޑްތައް
### ނޭޝަނަލް ފިލްމް އެވޯޑް
* 1991 - ސްޕެޝަލް ޖޫރީ އެވޯޑް
* 1993 - ބެސްޓް ސަޕޯޓިންގ އެކްޓަރ - ދާމިނީ

### ފިލްމް ފެއަރ އެވޯޑް
* 1991 - ބެސްޓް އެކްޓަރ - ގާޔަލް
* 1994 - ބެސްޓް ސަޕޯޓިންގ އެކްޓަރ - ދާމިނީ 

### ޒީސިނަމާ އެވޯޑް
* 2002 - ޒީސިނެ ސްޕެޝަލް އެވޯޑް ފޯރ އައުޓް ސްޓޭންޑިންގ ޕާރފޮމެންސް - ގަދަރު އޭކް ޕްރޭމްކަތާ

### ސްޓާރ ސްކްރީން އެވޯޑް
* 2001 - ބެސްޓް އެކްޓަރ - ގަދަރު އޭކް ޕްރޭމްކަތާ

### އެހެނިހެން އެވޯޑްތައް
* 2002 - ބެސްޓް އެކްޓަރ - ގަދަރު އޭކް ޕްރޭމްކަތާ - ސަންސުއީ ވިވާރސް ޗޮއިސް އެވޯޑް

ޤިސްމު:ހިންދީ ފިލްމީ ތަރިން
މަދޫ ރަގުނާތު

**މަދޫ ރަގުނާތު** ( އުފަންވެފައިވަނީ މާރޗް 26 ) އަކީ ހިންދީ ފިލްމީ ތަރިއެކެވެ. މަދޫ  އަކީ މަޝްހޫރު ހިންދީ ފިލްމީ ތަރި ހެމާ މާލިނީއަށް ބޮޑު ދައިތަ ކިޔާ ފަރާތެކެވެ. މަދޫގެ ބައްޕަ އަކީ ހެމާ މާލިނީގެ ބޭބެ ރަގުނާތު އެވެ.މަދޫގެ މަންމައަކީ ރެނޫކާ އެވެ. އެހެން ކަމުން މިއީ އީޝާ ޑިއޯލް އަދި އަހާނާ ޑިއޯލް ގެ ދެބެންގެ ދެދަރި ދައްތަ އެކެވެ.

## އަމިއްލަ ދިރިއުޅުން
 
މަދޫގެ ފިރިމީހާ އަކީ އާނަންދު ޝާހް އެވެ. އެދެމަފިރިންނަށް ދެއަންހެންކުދިން ލިބިފައިވެއެވެ. އެއީ ކޭލާ، އަދި އަމޭޔާ އެވެ. އުމުރުން 13 އަހަރުގައި މަންމަގެ ކިބައިން ބާރަތު ނަޓްޔަމް ޑާންސް ދަސްކޮށްފައި ވެއެވެ.

## ފިލްމީ ހަޔާތް

އިސްކޮޅުގައި 5.5 އިންޗި ހުންނަ މަދޫ ފުރަތަމަ ފެނިގެންދިޔައީ 1991 ވަނަ އަހަރު ތަމަޅަ ފިލްމް އަޒްހަގަން އިންނެވެ. އޭގެ ފަހުން ހިންދީ ފިލްމީ ދާއިރާއަށް ތަޢާރަފްވެގެން އައީ 1991 ވަނަ އަހަރު ނިކުތް **ޕޫލް އައުރު ކާންޓޭ** އިން އަޖޭ ދޭވްގަން އާއެކުގައެވެ. 1992 ވަނަ އަހަރު ނިކުތް ޑައިރެކްޓަރ މަނީ ރަތުނަމް ގެ ރޯޖާ އިން މަދޫ ވަރަށް ބޮޑަށް މަޝްހޫރު ވެގެން ދިޔައެވެ.

މަދޫ ރަގުނާތު ވަނީ ހިންދީ، ތަމަޅަ، ކަންނަޑާ، މަޅަޔާލަމް ފިލްމްވެސް ކުޅެފައެވެ. ޖުމްލަ އެކު 30 އަށްވުރެ ގިނަ ފިލްްމް މަދޫ ކުޅެފައި ވެއެވެ.

ޤިސްމު:ހިންދީ ފިލްމީ ތަރިން
ބޮނޑިބަތް

ބޮނޑިބަތް އަކީ ހަނޑުލާއި، ގޮދަނާއި ސާގާއި ބަނބުކެޔޮ ފަދަ ތަކެތިން ކައްކާ ފޮނިކާއެއްޗެކެވެ. ބަނބުކޭލުގައި ކައްކަނީ ކުދިކޮށް ކޮށައިގެންނެވެ. ގޮވާމުގެ ބާވަތްތަކުގައި ކައްކަނީ ހުރިގޮތަށެވެ. މިކެކުނީމާ ހުންނާނީ ތަތްކޮންނެވެ. ބޮނޑި ބަތް އާންމު ކޮށް ހަދަނީ އީދު ދުވަސް ފަދަ ޚާއްޞަ މުނާސަބާތް ތަކާއި ގުޅުވައިގެންނެވެ. ދިވެހި ރާއްޖޭގައި ކުޑަ ދަރިފުޅު އުފަންވެ 7 ދުވަސްވެ ނަން ކިޔުމުން ވެސް ބޮނޑިބަތް ކައްކައިގެން ކުޅި މަހާއެކު ބަހައި އުޅެއެވެ.
ޖުމުލަ

ޖުމުލަ އަކީ ފުރިހަމަ މާނައެއް އެކުލެވޭ ގޮތަށް އަތުރައި ލެވިފައިވާ ބަސްތަކަކަށް ކިޔާ ނަމެކެވެ. މިއީ ދިވެހި ބަހުގެ ގަވާއިދު ( 1984 ) ގައި ޖުމުލަ މިބަހުގެ މާނަ ލިޔެފައިވާ ގޮތެވެ. ބޭރުގެ ބައެއް ބަސްވާރުން ބަޔާންކުރައްވާ ގޮތުގައި ޖުމުލަ އަކީ މައިގަނޑެއް ނުވަތަ މައިގަނޑު ތަކެއްގެ މައްޗަށް އެކުލެވިފައިވާ ގަވާއިދުގެ ކުޑަ ބަޔަކަށް ކިޔާ ނަމެކެވެ. ޖުމުލަ އޭ ކިޔަނީ މާނައެއް ދޭހަވާ ގޮތަށް އަތުރައިލެވިފައިވާ ލަފުޒު ސެޓަކަށެވެ. 

## ޖުމުލައިގެ ބާވަތްތައް
### ޖުމުލައިގެ އޮނިގަނޑަށް ބަލައިގެން ބަހާލެވޭ ޖުމުލައިގެ ބާވަތްތައް
#### ސާދާ ޖުމުލަ
ސާދާ ޖުމުލައަކީ އިސްބަޔާއި ޚަބަރުގެ މައްޗަށް އެކުލެވޭ ޖުމުލައެވެ. އެހެންކަމުން ކޮންމެ ސާދާ ޖުމުލައެއްގައިވެސް އޮންނާނީ އެންމެ ބަސްކޯޅިއެކެވެ. ސާދާ ޖުމުލަ ދެބަޔަކަށް ބެހެއެވެ. އެއީ ނަމުގެ ޖުމުލައާއި ކަމުގެ ޖުމުލައެވެ. ނަމުގެ ޖުމުލައިގައި ކަމެއް ނުހިމެނޭނެއެވެ. ސާދާ ޖުމުލައިގެ ތެރެއިން ކަން ހިމެނޭ ޖުމުލަތަކަކީ ކަމުގެ ޖުމުލައެވެ. 

#### ކޯނި ޖުމުލަ
#### އެކުވި ޖުމުލަ

### ޖުމުލައިގެ މަގްޞަދުގެ މައްޗަށް ބަލައިގެން ބަހާލެވޭ ޖުމުލައިގެ ބާވަތްތައް
#### ބަޔާނުގެ ޖުމުލަ
#### ސުވާލުގެ ޖުމުލަ
#### އަންތަރީހުގެ ޖުމުލަ
#### އަމުރުގެ ޖުމުލަ
## ޖުމުލައިގެ ބައިތައް

## މައުލޫމާތު
* ރިއަލިޓީ މޯލްޑިވްސް.ކޮމް ގައި  އަލްފާޟިލް ޢަބުދުލް ޢަޒީޒު ޖަމާލު އަބޫބަކުރު ލިޔުއްވާފައިވާ ލިޔުމަކުން
ބޮބީ ޑިއޯލް

thumb|ބޮބީ ޑިއޯލް
ބޮބީ ޑިއޯލް ( އުފަންވެފައިވަނީ ޖެނުއަރީ 27، 1967 އިންޑިޔާގެ ބޮމްބޭ ) އަކީ ހިންދީ ފިލްމީ ތަރިއެކެވެ. މިއީ ފިލްމީ ތަރި ދަރުމެންދުރާ ޑިއޯލް ގެ ހަގު ފިރިހެންދަރި ފުޅެވެ. އަދި ފިލްމީ ތަރި ސަނީ ޑިއޯލް އެއްބަނޑު އެއްބަފާ ކޮއްކޮ އެވެ. އަދި އީޝާ ޑިއޯލް އާއި އަހާނާ ޑިއޯލް ގެ އެއްބަފާ ބޭބެ ވެސް މެއެވެ. ފިލްމީ ތަރި އަބޭ ޑިއޯލް އަކީ ބޮބީގެ ދެބެންގެ ދެދަރި ކޮއްކޮ އެކެވެ. ބޮބީ ޑިއޯލް އުފަންވިއިރު ދީފައިވާ ނަމަކީ ވިޖޭ ސިންގ ޑިއޯލް އެވެ. ބޮބީ ޑިއޯލްގެ މަންމަ އަކީ ޕްރަކާޝް ކޯރު އެވެ. ހެމާ މާލިނީ އަކީ ބޮބީ ޑިއޯލް ގެ ދޮންމަންމަ އެވެ. 

## އަމިއްލަ ދިރިއުޅުން
 
ބޮބީ ޑިއޯލް ގެ އަންހެނުންނަކީ ތަންޔާ އަހޫޖާ އެވެ. ތަންޔާ އަދި ބޮބީ އަށް ދެފިރިހެންކުދިން ލިބިފައިވެއެވެ. ފުރަތަމަ ދަރިފުޅު ލިބުނީ 2001 ގައެވެ. ދެވަނަ ދަރިފުޅު ލިބުނީ 2004 ގައެވެ. ފުރަތަމަ ދަރިފުޅަށް އަރްޔަމަން ކިޔާފައިވާއިރު ދެވަނަ ދަރިފުޅަށް ކިޔާފައިވަނީ ދަރަމް އެވެ. 

## ފިލްމީ ޙަޔާތް

ބޮބީ ޑިއޯލް އެންމެ ފުރަތަމަ ފެނިގެން ދިޔައީ އުމުރުން 10 އަހަރުގައި 1977 ގައި ނިކުތް **ދަރަމް ވީރު** އިންނެވެ. އެފިލްމްގައި ކުޅެފައިވަނީ ބައްޕަ ދަރުމެންދުރާ ޑިއޯލް ކުޑަ ކުއްޖެއްގެ ގޮތުގައި ފެންނަ ބައެވެ. ބޮބީ ވަނީ މިހާތަނަށް 35 އަށްވުރެ ގިނަ ފިލްމްގައި ހަރަކާތްތެރި ވެފައި ވެއެވެ. ބައްޕަ ދަރުމެންދުރާ ޑިއޯލް ޕްރޮޑިއުސްކޮށް މަޝްހޫރު ޑައިރެކްޓަރ ރާޖު ކުމާރު ސަންތޯޝީ ޑައިރެކްޓްކުރި ފިލްމް **ބަރުސާތު** އިން ފުރަތަމަ ފަހަރަށް ފިލްމީ ތަރި ޓްވިންކަލް ކަންނާ އާއެކު ލީޑް ރޯލް އަކުން ބޮބީ ޑިއޯލް ފެނިގެން ދިޔައީ 1995 ވަނަ އަހަރު އެވެ. އެއަަހަރު ސިނަމާ ތަކުގައި އެންމެ ރަގަޅަށް ހިނގި ފިލްމް ތަކުގެ ތެރޭގައި އެފިލްމް ހިމެނިގެން ދިޔައެވެ. އަދި އޭގެ ސަބަބުން ފިލްމް ފެއަރ އެވޯޑްގެ ބެސްޓް ޑެބިއުޓް ގެ މަގާމް ލިބިގެން ދިޔައެވެ. 

1999 ވަނަ އަހަރު ބޮބީ ޑިއޯލް ވަނީ ބޭބެ ސަނީ ޑިއޯލް ޑައިރެކްޓްކޮށްފައިވާ *'ދިއްލަގީ* ކުޅެފައެވެ. މިފިލްމްގައި ހަރަކާތްތެރިވެފައިވަނީ ސަނީ ޑިއޯލްގެ އިތުރުން ބޮބީ ޑިއޯލް އަދި އުރުމިލާ މަޓޮދުކަރު އެވެ. 

ބޮބީ ޑިއޯލް ކުޅެފައިވާ ފާހަގަ ކޮށްލެވޭ ފިލްމް ތަކުގެ ތެރޭގައި ބަރުސާތު، ގުޕްތު، ސޯލްޖަރ، އަޖުނަބީ، އާޝިގް، ހަމްރާޒް، ބަރުދާސްތު، ޖުރުމް، ދޯސްތީ، ބަރުސާތު، ހަމްކޯ ތުމްސޭ ޕިޔާރުހޭ، އަޕްނޭ، ނަގާބު ފަދަ ފިލްމްތައް ހިމެނެއެވެ. ބޮބީ ޑިއޯލްގެ އަންނަން ހުރި ފިލްމް ތަކުގެ ތެރޭގައި އޭކް ދަޕަވަރ އޮފް ވަން، ހީރޯސް، އަދި މާސްޓާރސް ފަދަ ފިލްމްތައް ހިމެނެއެވެ. 

2007 ވަނަ އަހަރު ނިކުތް ފިލްމް *އަޕްނޭ* ގައި ސަނީ ޑިއޯލް އަދި ބޮބީ ޑިއޯލް އަދި ބައްޕަ ދަރުމެންދުރާ ޑިއޯލް އެކުގައި ފެނިގެން ގޮސްފައިވެއެވެ. މިއީ އެއް ފިލްމަކުން މި 3 ބަފައިން ފެނިގެންދިޔަ ފުރަތަމަ ފިލްމް ވެސް މެއެވެ. 

## ލިބިފައިވާ އެވޯޑްތައް
* 1995 - ބެސްޓް ޑެބިއުޓް އެވޯޑް - ފިލްމް ފެއަރ އެވޯޑް - ބަރުސާތު

ޤިސްމު:ހިންދީ ފިލްމީ ތަރިން
އަބޭ ޑިއޯލް

200px|thumb|left|އަބޭ ޑިއޯލް
އަބޭ ޑިއޯލް ( އުފަންވެފައިވަނީ މާރޗް 15، 1976 ، އިންޑިޔާގައި ) އަކީ ހިންދީ ފިލްމީ ތަރިއެކެވެ. އަބޭ ޑިއޯލްގެ ބައްޕަ އަކީ ހިންދީ ފިލްމީ ތަރި ދަރުމެންދުރާ ޑިއޯލްގެ ކޮއްކޮ އަޖިތު ޑިއޯލް އެވެ. އެހެންކަމުން ސަނީ ޑިއޯލް، ބޮބީ ޑިއޯލް، އީޝާ ޑިއޯލް އަދި އަހާނާ ޑިއޯލް އަކީ އަބޭ ޑިއޯލްގެ ދެބެންގެ ދެދަރި ފަރާތް ތަކެވެ. 

## ފިލްމީ ހަޔާތް

އަބޭ ޑިއޯލް ފިލްމީ ދާއިރާއަށް ނިކުމެފައިވަނީ 2005 ވަނަ އަހަރު ބޮޑުބޭބެ ދަރުމެންދުރާ ޑިއޯލް ޕްރޮޑިއުސްކޮށްފައިވާ ފިލްމް **ސޯޗާ ނަތާ** އިންނެވެ. މިފިލްމްގައި އަބޭގެ ބައިވެރިޔަކީ އައިޝާ ޓަކިއާ އެވެ. އަބޭ ޑިއޯލް މިހާތަނަށް ކުޅެފައިވަނީ އެންމެ 5 ފިލްމެވެ. އޭގެ ތެރެއިން ބޮކްސް އޮފީހުން އެކަށޭނަ ކާމިޔާބެއް ލިބިފައިވަނީ ވެސް އެންމެ ދެފިލްމަކަށެވެ. އެއީ ހަނީ މޫން ޓްރެވަލްސް ޕްރައިވެޓް ލިމިޓެޑް، އަދި މަނޯރާމާ ސިކްސް ފީޓް އަންޑަރ އަށެވެ. އަބޭގެ ދެން އެންމެ ކުރިން ނިކުންނަން އިން ފިލްމަކީ މެރީޑިއަން އެވެ. ބުނެވޭގޮތުގައި އަބޭ ޑިއޯލް ކުޅެފައިވާ ހުރިހާ ފިލްމެއް ވެސް ޑައިރެކްޓްކޮށްފައިވަނީ ފިލްމީ ދާއިރާއަށް މުޅިން އާ ޑައިރެކްޓަރުންނެވެ. 

## ކުޅެފައިވާ ފިލްމްތައް

ޤިސްމު:ހިންދީ ފިލްމީ ތަރިން
ކްލަބް ވެލެންސިޔާ

ކްލަބް ވެލެންސިޔާ އަކީ ދިވެހިރާއްޖޭގައި އުފެދިފައި އޮންނަ ފުޓްބޯޅަ ޓީމެކެވެ. ކްލަބް ވެލެންސިޔާ ވަނީ ދިވެހި ލީގް 10 ފަހަރު، ކަޕްވިނާރސް ކަޕް 6 ފަހަރު ، އެފް އޭ ކަޕް 4ފަހަރު އަދި ސްރީލަންކާގައި އޮތް އިންޓަރކޯން ޓްރޮފީ ކަޕް އެއް ފަހަރު ކާމިޔާބު ކޮށްފައެވެ.
ވިޔަންސާ

ވިޔަންސާ ގެ ފުރިހަމަ ނަމަކީ ވިލިގިލީ ޔޫތު އެންޑް ސްޕޯޓްސް އެސޯސިއޭޝަން އެވެ. ވިލިމާލެ ގައި އުފެދިފައިވާ ޖަމްޢިއްޔާ އަކީ ގައުމީ ފެންވަރުގައި ތަފާތު ކުޅިވަރު ތަކުގައި ބައިވެރިވެ ކާމިޔާބުތައް ހޯދަމުންދާ ޓީމެކެވެ. މާލޭގެ 5 ވަނަ އަވަށް ވިލިމާލޭގައި އުފެދިފައިވާ މިޖަމްޢިއްޔާ އަކީ މިނިސްޓްރީ އޮފް ހޯމް އެފެއާޒް ގައި ރަޖިސްޓްރީކޮށް މިވަގުތު މިޖަމްޢިއްޔާ ގައި 1500 އަށްވުރެ ގިނަ މެންބަރުން އެބަތިއްބެވެ. 

## އިތުރު ފާލަންތައް
*ރަސްމީ ވެބްސައިޓް
*ދިވެހި ލީގު
*އޭޝިއާ ސޮކަރ ބްލޮގް
*މޯލްޑިވްސް ފުޓްބޯލް ބްލޮގް
*ދިވެހި ފުޓުބޯޅައިގެ އެންމެ ފަހުގެ ޚަބަރުތައް
ވީބީ ސްޕޯޓްސް ކްލަބް

ވީބީ ސްޕޯޓްސް ކްލަބް އަކީ ދިވެހިރާއްޖޭގައި އުފެދިފައި އޮތް ފުޓްބޯޅަ ކުލަބެކެވެ. މިއީ ކުރިން އައިލޭންޑް ފުޓުބޯޅަ ކްލަބް ނުވަތަ އައިއެފްސީ ގެ ނަމުގައި އުފެދިފައި އޮތް ފުޓްބޯޅަ ކްލަބެވެ. އައިއެފްސީގެ ނަން ވީބީ ސްޕޯޓްސްގެ ނަމަށް ބަދަލު ކުރެވުނީ 8 ނޮވެމްބަރު 2006 ގައެވެ. އެއީ އައިއެފްސީގެ ނަން މަޝްހޫރު ވިޔަފާރި ކުންފުނި ވީބީ ބްރަދާރސް އިން ގަތުމުންނެވެ. 

## ކްލަބް ހޯދާފައިވާ ކާމިޔާބީތައް
***[[Maldives FA Cup|ދިވެހިރާއްޖޭގެ އެފް.އޭ ކަޕް]]: 1**
::2008

## އިތުރު ފާލަންތައް
*ކްލަބްގެ ރަސްމީ ވެބްސައިޓް
*on ވީބީ ސްޕޯރޓްސް ކްލަބް - މޯލްޑިވްސޮކަރ.ކޮމް ގައި
*ފުޓްބޯލް އެސޯސިއޭޝަން އޮފް މޯލްޑިވްސް
ދިވެހި ލީގް

ދިވެހިރާއްޖޭގެ ގައުމީ ފުޓްބޯޅަ މުބާރާތް އަކީ މިހާރު ގެ ދިވެހި ލީގް އެވެ. މިއީ އަހަރަކު އެއްފަހަރު ފުޓްބޯޅަ އެސޯސިއޭޝަން އޮފް މޯލްޑިވްސް ގެ ފަރާތުން ބާއްވަމުން އަންނަ މުބާރާތެކެވެ. ކޮންމެ އަހަރަކު މިމުބާރާތުގައި ރާއްޖޭގެ އެންމެ މަތީ ފެންވަރުގައި ހޮވާލެވޭ 8 ޓީމް ވާދަކުރެއެވެ. 

## ދިވެހި ލީގް 2007 ގެ ޓީމްތައް
*ނިއުރޭޑިއަންޓް ސްޕޯޓްސް ކްލަބް 
*ވިކްޓްރީ ސްޕޯޓްސް ކްލަބް
*ވިޔަންސާ 
*ވީބީ ސްޕޯޓްސް ކްލަބް 
*ކްލަބް ވެލެންސިޔާ 
*މާޒިޔާ ސްޕޯޓްސް އެންޑް ރިކްރިއޭޝަން ކްލަބް 
*FVD 
*ފޯކައިދޫ ޒުވާނުންގެ ޖަމިއްޔާ

## ގައުމީ ފުޓްބޯޅަ މުބާރާތް ކާމިޔާބު ކޮށްފައިވާ ޓީމްތައް
*1983: ވިކްޓްރީ ސްޕޯޓްސް ކްލަބް
*1984: ވިކްޓްރީ ސްޕޯޓްސް ކްލަބް
*1985: ވިކްޓްރީ ސްޕޯޓްސް ކްލަބް 
*1986: ވިކްޓްރީ ސްޕޯޓްސް ކްލަބް 
*1987: ނިއުރޭޑިއަންޓް ސްޕޯޓްސް ކްލަބް 
*1988: ވިކްޓްރީ ސްޕޯޓްސް ކްލަބް 
*1989: ކްލަބް ލެގޫންސް
*1990: ނިއުރޭޑިއަންޓް ސްޕޯޓްސް ކްލަބް 
*1991: ނިއުރޭޑިއަންޓް ސްޕޯޓްސް ކްލަބް 
*1992: ވިކްޓްރީ ސްޕޯޓްސް ކްލަބް 
*1993: ވިކްޓްރީ ސްޕޯޓްސް ކްލަބް 
*1994: ކްލަބް ވެލެންސިޔާ
*1995: ނިއުރޭޑިއަންޓް ސްޕޯޓްސް ކްލަބް 
*1996: ކްލަބް ލެގޫންސް
*1997: ނިއުރޭޑިއަންޓް ސްޕޯޓްސް ކްލަބް 2-1 ހުއްރިއްޔާ
*1998: ކްލަބް ވެލެންސިޔާ 1-1 2-0  ވިކްޓްރީ ސްޕޯޓްސް ކްލަބް
*1999: ކްލަބް ވެލެންސިޔާ 2-1 ހުރިއްޔާ
*2000: ވިކްޓްރީ ސްޕޯޓްސް ކްލަބް 
*2001: ވިކްޓްރީ ސްޕޯޓްސް ކްލަބް 2-1 ކްލަބް ވެލެންސިޔާ
*2002: ވިކްޓްރީ ސްޕޯޓްސް ކްލަބް 4-2 ކްލަބް ވެލެންސިޔާ
*2003: ވިކްޓްރީ ސްޕޯޓްސް ކްލަބް 2-1 ކްލަބް ވެލެންސިޔާ
*2004: ނިއުރޭޑިއަންޓް ސްޕޯޓްސް ކްލަބް 1-1 ކްލަބް ވެލެންސިޔާ    [aet, 6-5 pen]
*2005: ވިކްޓްރީ ސްޕޯޓްސް ކްލަބް 1-0 ނިއުރޭޑިއަންޓް ސްޕޯޓްސް ކްލަބް
*2006: ވިކްޓްރީ ސްޕޯޓްސް ކްލަބް 0-0 ކްލަބް ވެލެންސިޔާ [aet, 3-1 pen]
*2007: ނިއުރޭޑިއަންޓް ސްޕޯޓްސް ކްލަބް 3-1 ވިކްޓްރީ ސްޕޯޓްސް ކްލަބް
މާޒިޔާ ސްޕޯޓްސް އެންޑް ރިކްރިއޭޝަން ކްލަބް

މާޒިޔާ ސްޕޯޓްސް އެންޑް ރެކްރިއޭޝަން ކްލަބް އަކީ 1996 ވަނަ އަހަރު ދިވެހިރާއްޖޭގައި އުފެދިފައިވާ ކުޅިވަރު ކްލަބެކެވެ. މާޒިޔާ ފުޓްބޯޅަ އަށްވުރެ ބޮޑަށް މަޝްހޫރު ވެފައިވަނީ ބާސްކެޓް ބޯޅަ، ނެޓް ބޯޅަ، އަދި ބައިބަލާ ގައެވެ. މާޒިޔާވަނީ ދުވަސްތަކެއް ވަންދެން ދެވަނަ ޑިވިޝަންގައި އުޅެ އެތަކެއް ފަހަރު ގައުމީ ފުޓްބޯޅަ މުބާރާތުގެ ދެވަނަ ޑިވިޝަންގެ ޗެމްޕިއަންކަން ހޯދާފައެވެ. މާޒިޔާ ފުރަތަމަ ޑިވިޝަނަށް ކޮލިފައިވާ 2006 ވަނަ އަހަރު އެވެ. 

ލިބިފައިވާ ކާމިޔާބީތައް
* 1997 - 3 ވަނަ ޑިވިޝަންގެ ޗެމްޕިއަންކަން ހޯދުން
* 1999 - 2 ވަނަ ޑިވިޝަންގެ ޗެމްޕިއަންކަން ( ޖެހިޖެހިގެން ދެއަހަރު ހޯދުން ) 
* 2006 - 2 ވަނަ ޑިވިޝަންގެ ޗެމްޕިއަންކަން ހޯދުން
* 2006 - ފުރަތަމަ ޑިވިޝަނަށް ކޮލިފައިވުން
* 2006 - ސީޒަންގެ 5 ވަނަ ޓީމަކަށް ހޮވުން
ޑރ. މުޙައްމަދު ވަޙީދު

**އަލްމަރުހޫމް ޑަކްޓަރ މުޙައްމަދު ވަޙީދު** އަކީ ސަރުކާރަށް ޚިދުމަތް ކުރައްވާތާ 20 އަހަރުވެގެން ޕެންޝަން ލިބިވަޑައިގެންފައިވާ ބޭފޫޅެކެވެ. އައްޑު އަތޮޅު މީދޫ އަތިރަގޭ ޢަލި މަނިކުފާނާއި ފަލަގަނޑިގޭ ފާތުމަތު އިބްރާހީމް ދީދީއަށް ލިބިވަޑައިގެން މުޙަންމަދު ވަޙީދަކީ ރައީސުލްޖުމްހޫރިއްޔާގެ މަޝްވަރާ މަޖިލީހުގެ މެންބަރުކަން ވެސް ކުރައްވާފައިވާ ބޭފުޅެކެވެ.
މަރިޔަމް ޝަކީލާ

**މަރިޔަމް ޝަކީލާ** އަކީ ދިވެހި ފިލްމީ ތަރިއެކެވެ. އޭނާވަނީ ތަފާތު ވީޑިއޯ ލަވަތަކާއި، ޑްރާމާ ތައް، ޑްރާމާ ސިލްސިލާ ތައް، ކުރު ފިލްމް ތަކާއި، ފީޗަރ ފިލްމް ތަކުގައި ހަރަކާތްތެރި ވެފައެވެ. މަރިޔަމް ޝަކީލާ ފިލްމީ ދާއިރާއަށް ވަނީ މީގެ 23 އަހަރު ކުރިން އުމުރުން އެންމެ 16 އަހަރު ގައެވެ.

## އަމިއްލަ ދިރިއުޅުން
މަރިޔަމް ޝަކީލާގެ ފިރިމީހާ އަކީ މަޝްހޫރު ކޮމީޑިއަން ޔޫސުފް ރަފީޢު (ޔޫސޭ) އެވެ. ޔޫސޭ އާއި ޝަކީލާއަށް ދެ އަންހެންކުދިން ލިބިފައި ވެއެވެ. އޭގެތެރެއިން އެން އަންހެން ކުއްޖަކު ވަނީ މެލޭ ޝިޔާގައި ބައޯޓެކްނޮލޮޖީގެ ދާއިރާއިން ފުރަތަމަ ޑިގްރީ ޙާޞިލްކޮށްފައެވެ. ޝަކީލާގެ ބައްޕަ އަކީ ކުޅުދުއްފުށީ އާދަމް މޫސާ ނުވަތަ ބޮޑު މޫސަގެ އާދަނު އެވެ. ޝަކީލާގެ މަންމަ ފަރާތުގެ ކާފަޔަކީ އިންޑިޔާ މީހެކެވެ. ބައްޕަ ފަރާތު މާމަޔަކީ މަލިކު މީހެކެވެ. ޝަކީލާ ތައުލީމް ޙާޞިލް ކުރީ މާލޭ އިންގްލިޝް ސުކޫލް އިންނާއި އީޕީއެސް އިންނެވެ. ސުކޫލް ދައުރުގައި އެންމެ ކިޔަވާހިތްވި މާއްދާ އަކީ އިސްލާމް އެވެ. ބެޑްމިންޓަން ކުޅުމަށް ޝައުގުވެރިކަން ހުންނަ ޝަކީލާ އަކީ ސުކޫލް ދައުރުގައި ސްޕޯޓްސްމީޓް ތަކުގައި ބައިވެރިވި ފަރާތެކެވެ.

ޝަކީލާ އަށް އެންމެ ރީތި އިގިރޭސި ލަވައަކީ ސެކްރިފައިސް އެވެ. އެންމެ ރީތި ދިވެހި ލަވަ އަކީ ހުޒާމް ކިޔާދީފައިވާ **ވޭނާ ހޫނާ** އެވެ. އެންމެ ރީތި ހިންދީ ލަވަ އަކީ މުޙައްމަދު ރަފީޢު ކިޔާފައިވާ **ވޮޖަބްޔާދު އާއޭ** އެވެ.

ޝަކީލާ އަކީ ހެދިކާ ހެދުން، ފެހުން ، ކޭކުއެޅުން ފަދަ މަސައްކަތްތައް ދިރިއުޅުމަށް ކުރާ ތަރިއެކެވެ.

## ފިލްމީ ދާއިރާއަށް ނިކުތުން
ޝަކީލާ ފިލްމީ ދާއިރާއަށް ނިކުތީ އުމުރުން 16 އަހަރުގައި އޭނާގެ ފިރިމީހާ ޔޫސޭ ތައްޔާރު ކުރި ދިވެހި  ފިލްމް **ދޮން ސަންޕަ** އިންނެވެ. ޝަކީލާ ވަނީ މިހާތަނަށް 8 ވީޑިއޯ ލަވަ ކުޅެފައެވެ. އެހުރިހާ ލަވައެއް ވެސް ކުޅެފައިވަނީ ޔޫސޭ އާއެކުަގއެވެ. ދިވެހި 12 ފީޗަރ ފިލްމާއި، 8 ޓެލެޑްރާމާ ކުޅެފައެވެ. ޝަކީލާ އަށް އެންމެ ހިތްހަމަ ޖެހޭ ގޮތަށް ކުޅެވުނު ފިލްމް ތަކުގެ ތެރޭގައި **ހައްގު**، **އިރު އޮއްސުމުން** ފަދަ ފިލްމް ތައް ހިމެނެއެވެ. އެންމެ ރަގަޅަށް ކުޅެވުނު ޑްރާމާ ތަކުގެ ތެރޭގައި **ދޯޕައްޓާ**، **ރޭޝަމް**، އަދި **ވަގުތު ފާއިތުނުވަނީސް** ފަދަ ޑްރާމާތައް ހިމެނެއެވެ. ޝަކީލާ އަށް އެންމެ ފާހަގަކޮށްލެވޭ ލަވަ އަކީ ފިލްމް ހައްގުގެ *އަންނަކަން އެނގޭ*، އަދި *ޔާދު ރޫހީ އަސަރު* އެވެ.

ޝަކީލާ އަށް އެންމެ ފަސޭހައީ ހިތާމަވެރި ބައިތައް ކުޅޭށެވެ. އެންމެ އުދަގުލީ ރުޅިގަދަ ބައިތައް ކުޅޭށެވެ.

### ކުޅެފައިވާ ފިލްމްތައް
* ދޮން ސަންޕަ
* ހައްގު 
* އިރުއޮއްސުމުން
* ބާރައިގެ ފަސް
* ލޫދިފާ

### ކުޅެފައިވާ ޑްރާމާތައް
* ދޯޕައްޓާ
* ރޭޝަމް
* ފުއްކަށި
* ވައިރޯޅިއަށްވެސް ސިއްރުން
* ވަގުތު ފާއިތު ނުވަނީސް
* މަންޒިލަކީ ތީޔޭ މަގޭ
* މިހިތަށް ލޯބިދޭށޭ

## ލިބިފައިވާ އެވޯޑްތައް
* އެންމެ މޮޅު މަންމަ : މަރިޔަމް ޝަކީލާ - ވަގުތު ފާއިތުނުވަނީސް - ގާނިއަރ މިއަދު ކްރިސްޓަލް އެވޯޑް - 2008

ޤިސްމު:ދިވެހި މުނިފޫހިފިލުވުމުގެ ދާއިރާ
މަނަދޫ ކެޔޮޅުބޭ

**މަނަދޫ ކެޔޮޅުބޭ** ނުވަތަ ކެޔޮޅު ޢަބްދުއްސަމަދު ޢަލީއަކީ އާދައިގެ އާއިލާއަކުން ވަޑައިގެންނެވި އާދައިގެ ބޭފުޅެކެވެ. އެހެންނަމަވެސް އޭނާއަކީ މަނަދޫގެ އިޖްތިމާޢީ ކަންތައްތަކުގައި އާދަޔާއި ޚިލާފު ޖޯޝަކާއި ފޯރިއެއްގައި މަސައްކަތްކުރެއްވި ޝަހުސިއްޔަތެކެވެ. މަނަދޫއަށްޓަކައި ޚާއްޞަކޮށް ހުޅަނގު އަވަށަށްޓަކައި ކެޔޮޅުބޭ ކުރެއްވި މަސައްކަތްތަކުން އޭނާއަކީ މަނަދޫ ރައްޔިތުން ފަޚުރުވެރިވާ ދަރިއަކަށްވަނީ ވެފައެވެ. މަނަދޫގައި މަނަދޫ ރައްޔިތެއްގެ ހަނދާނުގައި ބޭއްވުނު ފުރަތަމަ މުބާރާތް ބޭއްވުނީ ކެޔޮޅު ޢަބްދުއްޞަމަދުގެ ހަނދާނުގައެވެ. އެއީ މަނަދޫ އެކުވެރިންގެ ގުޅުން ( މަދަނީ ޖަމުޢިއްޔާއެއް )ގެ ފަރާތުން ބޭއްވި ފުޓްބޯޅަ މުބާރާތް " ކެޔޮޅު ކަޕް " އެވެ.

## އުފަންވެވަޑައިގަތުން
އަލްމަރުޙޫމް ޢަބްދުއްޞަމަދު ޢަލީ ނުވަތަ ކެޔޮޅުބޭ ދުނިޔޭގެ އަލިކަންދުށީ 4 ރަބީޢުލް އާޚިރު 1337 ( 7 ޖެނުއަރީ 1919 ) ވީ އަންގާރަ ދުވަހު މަނަދޫގައެވެ.

## ކައިވެނީގެ ހަޔާތް
ކެޔޮޅު ޢަބްދުއްޞަމަދު 4 ކައިވެނި ކުރެއްވިއެވެ. އެއީ 1 - ކަތްދަ، 2- ބޮޑުގޭ ޢަލިފުޅުގެ މަރިޔަނބު، 3- ކަޅުބެގެ ޙަލީމަ އަދި 4- ކުޑަ ކާސިމާއި ބޮނގަރަ އައިސަގެ ދަރި ކަތްދައެވެ.

## ދަރިން
2008 އޭޕްރީލް މަހާ ހަމައަށް ކެޔޮޅުބޭގެ 4 ދަރިން ދުނިޔޭގައި އެބަ ތިއްބެވިއެވެ.

1- އިބްރާހިމް ޢަބްދުއްޞަމަދު ( ސޭކުބޭ )

2- ޝުޢައިބު ޢަބްދުއްޞަމަދު

3- ޢަބްދުﷲ ޢަބްދުއްޞަމަދު

4- އައިމިނަތު ޢަބްދުއްޞަމަދު

## ދިރިއުޅުމަށް ކުރެއްވި މަސައްކަތް
ކެޔޮޅުބެއަކީ ކުޅަދާނަ މުރާލި ކެޔޮޅެކެވެ. ވަޑިއެއްވެސް މެއެވެ. ރަށުގެ މަސައްކަތްތަކުގައި އިސްވެ ހަރަކާތްތެރިވެލެއްވި ސަރުދާރެކެވެ. ކުޅިވަރުގެ މުރީދެކެވެ. ރަށުގެ އިޖްތިމާޢީ ކަންތައްތަކުގައި ރަށުގެ ވެރިންނަށް ލަފާދެއްވާ އެއްބާރުލުން ދެއްވި ބޭކަލެކެވެ.

## ޒާތީ ޝަހުސިއްޔަތު
ކެޔޮޅު ޢަބްދުއްޞަމަދަކީ މަނަދޫގެ ރައްޔިތުންގެ އިތުބާރު ހޯއްދަވާފައިވާ މީހެކެވެ. ޢިލުމެއްނެތަސް ޙިލުމުވެރިއެކެވެ. އަބަދުވެސްކަންތައްތައް ކުރެއްވުމުގައި އެހެން މީހުންގެ ޚިޔާލާއި މަޝްވަރާ ހޯއްދަވާ ބޭކަލެކެވެ. ކުޅިވަރުގެ ކަންތައްތަކުގައި އާދަޔާއި ޚިލާފު ރޫޙަކާއި ފޯރިއެއް އަދި ޖޯޝެއް ނެރުއްވި ބޭކަލެކެވެ. އޭނާގެ އިޚްލާޞްތެރި މަސައްކަތަށް އެހެން މީހުންގެ ލޯތްބާއި ސަމާލުކަން ހޯއްދެވިއެވެ.

## އަވަހާރަވުން
ކެޔޮޅު ޢަބްދުއްޞަމަދު އަވަހާރަވީ 21 މާރޗް 1994 ގައެވެ. ވަޅުލެވިފައިވަނީ މަނަދޫ ޤަބުރުސްތާނުގައެވެ. އޭނާގެ ފާފަ ފުއްސަވާ ހެޔޮ ރަޙުމަތްލައްވާށިއެވެ.

ޤިސްމު:Biography
ޤިސްމު:މަނަދޫ (ނ. އަތޮޅު)
ފާތިމަތު ފަރީލާ

**ފާތިމަތު ފަރީލާ** އަކީ ދިވެހި ފިލްމީ ތަރިއެކެވެ. އޭނާވަނީ ދިވެހި ތަފާތު އެތައް ފިލްމްތަކެއްގައި ހަރަކާތްތެރި ވެފައެވެ. މީގެ އިތުރުން ތަފާތު ވީޑިއޯ ލަވަތަކާއި، ޓީވީ ޑްރާމާ ސިލްސިލާ ތަކުން ވެސް ފަރީލާގެ ހުނަރު ބެލުންތެރިންނަށް ފެނިގެން ގޮސްފައި ވެއެވެ

## އަމިއްލަ ދިރިއުޅުން
ފާތިމަތު ފަރީލާ އަކީ ފިލްމީ ބަތަލު ޔޫސުފް ޝަފީޢު (ޔޫއްޕެ) ގެ އަނބިމީހާ އެވެ. ޔޫއްޕެއާއި ފަރީލާ ކައިވެނިކުރީ 2005 ހާ ތާގައެވެ. އެދެމަފިރިންނަށް ކުއްޖަކު ލިބިފައި ވެއެވެ.

## ފިލްމީ ދާއިރާއަށް ނިކުތުން
ފާތިމަތު ފަރީލާ އަކީ ނަށާ ގުރޫޕަކުން ނަށާ ކުއްޖެއްގެ ގޮތުގައި މަޝްހޫރު ވެގެން ދިޔަ ތަރިއެކެވެ. އެއަށް ފަހު ތަފާތު ވީޑިއޯ ލަވަތަކުން ފަރީލާ ފެނިގެން ގޮސްފައި ވެއެވެ. ފަރީލާ ކުޅެފައިވާ ގިނަ ލަވަތައް ކުޅެފައިވަނީ ފިރިމީހާ ޔޫއްޕެ އާއި އެކުގައެވެ.

### ކުޅެފައިވާ ފިލްމް ތައް
* ވާލޯބި އެނގޭ ނަމަ
* ލޯތްބަށްޓަކައި

## ލިބިފައިވާ އެވޯޑްތައް
* އެންމެ މޮޅު ސަޕޯޓިންގ އެކްޓްރެސް : ފާތިމަތު ފަރީލާ - ވާލޯބި އެނގޭ ނަމަ - ގައުމީ ފިލްމް އެވޯޑް 5 - 2008
* އެންމެ މޮޅު މޭކަޕް : ހަސަން އާދަމް / ފާތިމަތު ފަރީލާ - ހުކުރު ވިލޭރޭ - ގައުމީ ފިލްމް އެވޯޑް 5 - 2008
* އެންމެ މޮޅު ކޮރިއޮގްރަފީ : "އަންނާށޭ" ފާތިމަތު ފަރީލާ - ވާލޯބި އެނގޭ ނަމަ - ގައުމީ ފިލްމް އެވޯޑް 5 - 2008

## އިތުރު ފާލަންތައް
*ގައުމީ ފިލްމް އެވޯޑް ރަސްމީ ވެބްސައިޓް
*ދިވެހި ފިލްމީ އުދަރެސް
*ފިލްމީ ތަރި ޢަލީ ސީޒަންގެ ރަސްމީ ވެބްސައިޓް

ޤިސްމު:ދިވެހި މުނިފޫހިފިލުވުމުގެ ދާއިރާ
ދިވެހި ފިލްމް އިންޑަސްޓްރީ

ދިވެހި ފަންނާނުންގެ ތެރޭގައި މިސަފްހާގައި ލިސްޓް ކުރެވެނީ މުނިފޫހި ފިލުވުމުގެ ދާއިރާގެ ތަފާތު ކެޓަގަރީތަކުގައި މަޝްހޫރުކަން ހޯދާފައިވާ މީހުންގެ މައުލޫމާތު ތައް ހިމެނޭ ލިޔުންތަކެވެ. އެގޮތުން ފިލްމާއި، މިއުޒިކް، އަދި މިނޫނަސް މުނިފޫހި ފިލުވުމުގެ ދާއިރާގައި ހަރަކާތްތެރިވާ ފަންނާނުންނާއި ގުރޫޕް ތަކާއި ބެހޭ މައުލޫމާތު މިޞަފްހާގައި ލިސްޓް ކުރެވޭނެއެވެ.

## އެކްޓަރ

## އެކްޓްރެސް

## ޑައިރެކްޓަރ

## ވާހަކަ ލިޔުންތެރިން
* އިބްރާހީމް ވަޙީދު
* މޫމިން ފުއާދު
* ފާތިމަތު ނަހުލާ
* މަރިޔަމް މޫސާ
* ޢައިޝަތު ނީނާ
* މުޙައްމަދު ގާސިމް
* ޝިފާ

## ސްކްރީންޕްލޭ ލިޔުންތެރިން
* މުޙައްމަދު ނިޔާޒް ޓެޑްރީ
* މަހުދީ އަހުމަދު
* މޫމިން ފުއާދު

## ދިވެހި ފިލްމުތައް

## ލަވަކިޔުންތެރިން
* ޢަބުދުލް ޙަންނާނު
* ޢަބުދުލް ބާރީ
* ޢުމަރު ޒާހިރު
* ހަސަން އިލްހާމް
* ޙުސައިން ޢަލީ
* މުޙައްމަދު ފަރުހާދު
* މުމްތާޒު މޫސާ
* އަހުމަދު ޢާމިރު
* އިބްރާހީމް ޢާމިރު
* ފާތިމަތު ޒޫނާ
* ފަޒީލާ ޢާމިރު
* ޝިފާ ތައުފީގް
* ޞޮފާ ތައުފީގް

## ފިލްމް ސްޓޫޑިއޯތައް
* ރެޑް ޕްރޮޑަކްޝަން
* ދެކެދެކެވެސް ޕްރޮޑަކްޝަން
* އިޓާނަލް ޕިކްޗަރސް
* ސްލޭމް ސްޓޫޑިއޯ
* ޑޭޝް ސްޓޫޑިއޯ
* އޭޝް ޕްރޮޑަކްޝަން
* އިލަވަން އިލަވަން ޕްރޮޑަކްޝަން
* ސީޒަނަލް މޫވީސް
* މައި ޑްރީމް އެންޓަޓެއިންމަންޓް
* މޫވީ ޕީޕަލް
* ފަރިވާ ފިލްމްސް
* ޔާރާ ޕްރޮޑަކްޝަން
* ލާރނާސް ޕްރޮޑަކްޝަން
* ކްރިސްޓަލް އެންޓަޓެއިންމަންޓް
* ޑާކް ރެއިން އެންޓަޓެއިންމަންޓް

## އެވޯޑްތައް
* އާފަތިސް އެވޯޑް
* މިއަދު ކްރިސްޓަލް އެވޯޑް
* ގައުމީ ފިލްމް އެވޯޑް
* ކޮކާކޯލާ މޯލްޑިވްސް ވީޑިއޯ މިއުޒިކް އެވޯޑް 2010
* މޯލްޑިވްސް ސްކްރީން އެވޯޑް
* މޯލްޑިވްސް މިއުޒިކް އެވޯޑް
* ސަން އެފްއެމް އެވޯޑް
* މޯލްޑިވްސް ފިލްމް އެވޯޑް(އެންޝޯންޓާ)

## ރިއަލިޓީ ޝޯވ ތައް
* މޯލްޑިވިއަން އައިކަން-ޓީވީ ޝޯ
* ރާއްޖެ ރަންއަޑު-ޓީވީ ޝޯ
* ވޮއިސް އޮފް މޯލްޑިވްސް-ޓީވީ ޝޯ
* ޑްރީމް ބޮޑީ-ޓީވީ ޝޯ

## ޕްރޮގްރާމްތައް
* ފިލްމީ އުދަރެސް-ޓީވީ ޕްރޮގްރާމް
* ބައިސްކޯފް-ޓީވީ ޕްރޮގްރާމް
* ފަންނާނުން-ޓީވީ ޕްރޮގްރާމް
* ސިނަމާ-ޓީވީ ޕްރޮގްރާމް
* ހޭޔަންބޯ-ޓީވީ ޕްރޮގްރާމް

## އިތުރު ފާލަންތައް
*ގައުމީ ފިލްމް އެވޯޑް ރަސްމީ ވެބްސައިޓް
*ދިވެހި ފިލްމީ އުދަރެސް
*ފިލްމީ ތަރި ޢަލީ ސީޒަންގެ ރަސްމީ ވެބްސައިޓް

ޤިސްމު:ދިވެހި މުނިފޫހިފިލުވުމުގެ ދާއިރާ
ކުޑަކުދިންގެ ކުދިވާހަކަ 1

**** އަކީ އިބްރާހީމް ވަޙީދު 3 އަހަރާއި 9 އަހަރާއި ދެމެދުގެ ކުޑަކުދިންނަށް ހާއްސަކޮށްގެން ލިޔުއްވާފައިވާ ވާހަކަ ފޮތެކެވެ. މިފޮތާއި އެކު **ކުޑަކުދިންގެ ކުދިވާހަކަ 2** ވެސް ވަނީ ނެރެފައެވެ.  ފޮތުގައި އެކުލެވިގެންވަނީ 50 ވާހަކައެވެ.

## މިފޮތުގައި ހިމެނޭ ވާހަކަތައް
# ބުއްދިވެރި މަކުނު
# މޮޔައިންގެ ލިސްޓް
# ކަހަނބު ދަތުރު
# ކަންނެތް ފިޔޮއް
# ރާނީގެ ހާރު
# ސިންގާ އަށް ލަނޑެއް
# ބޮޑު ބޮކެއް
# މޮޔަ ކިލާފަނި
# ބުޅަލާއި އިހި
# ލޭކޮކާ
# އެކުވެރިން
# ނުވިސްނުމުގެ ނަތީޖާ
# ރަސްގެފާނުގެ  ޖާފަތް
# ފައިދިގު މަކުނާއި މެހި
# ފިނިހަކުގެ ރޭސް
# ކަޅުކަނޑާ
# ފިނޑި ކުކުޅު
# ބުއްދިވެރި ކޮވެލި
# ކަންފަސޭހަ ދަނޑުވެރިޔާ
# ވަގު ކަލޭގެ
# މާކަނާ ކަލޯ
# ދޮންދޫންޏާއި މޯގޮނު
# ކާޅުގެ ދަތުރު
# އެކަނިވެރި ގުރާ
# ޖހިމޭނުނުން ނުހުރެވުނު މަދިރި
# ބަސްނާހާ މަސް
# ކަކުނީގެ ހޮރު
# ދަޅުފީނި ފުއްލާ
# ކުށެއް ނެތް ކަންބަޅި
# ބުޅަލާއި ފިޔޮއް
# ދަހި ސައުދާގަރު
# މާކަނަޔާ އަސްދޫނި
# ރަނގަޅު އަޚްލާޤް
# ބޮޑާވުމުގެ ނަތީޖާ
# މީދަލުގެ ފިލާވަޅު
# މޮޔަ ހިމާރު
# ކެތްކުރި ހިނި
# ސިންގާ ރަސްގެފާނު
# ތިން ބަކައްޓާއި ސާރިދޯޅު
# ނަގޫ ބުރި ހިޔަޅު
# މިނިވަން ފިޔޮއް
# އުދުހުނު ހިޔަޅު
# ފިލާވަޅެއް
# ދެބުޅާ
# ގަހުގެ ހަދިޔާ
# ހިޔަޅުގެ ހަނދާން
# ބައިބައި ވުމުގެ ނަތީޖާ
# ކާޅާއި ހިޔަޅު
# އިތުބާރު
# ސިންގާ ކެހެރިގަނޑު

## އިތުރު މައުލޫމާތު
* **އައި.އެސް.ބީ ނަމްބަރު**: 024-3-99915
* **ފޮތް ފާސްކުރި ކާޑު ނަމްބަރު**: A-27/99/DPE 
(24 ޖޫން 1999)
ނ. އަތޮޅު މަދަރުސާ

ނ. އަތޮޅު މަދަރުސާ ހުންނަނީ މިލަދުންމަޑުލު ދެކުނުބުރީގެ ވެރިކަންކުރާ ރަށް މަނަދޫގައެވެ. މިއީ 25 އަހަރަށްވުރެ ގިނަ ދުވަސްވެފައިވާ ސްކޫލެކެވެ.  މި ސްކޫލުގެ ބާނީއަކީ ރާއްޖޭގެ ދެވަނަ ޖުމްހޫރިއްޔާގެ ދެވަނަ ރައީސް އަލްއުސްތާޛު މައުމޫން ޢަބްދުލް ޤައްޔޫމެވެ. މިއީ ރާއްޖޭގެ ރައީސުލްޖުމްހޫރިއްޔާގެ މަޤާމާ ރައީސް މައުމޫން ޙަވާލުވެވަޑައި ގެންނެވުމަށްފަހު ރާއްޖޭގައި ފުރަތަމަ ހުޅުއްވައިދެއްވި ބިނާއެވެ.

## ސްކޫލުގެ ފުރަތަމަ ނާޒިރު
ނ. އަތޮޅު މަދަރުސާގެ ފުރަތަމަ ނާޒިރަކީ ނ. މަނަދޫ ކަރަންކާވިލާ އަލްމަރުޙޫމް ހާރޫނު މޫސާ އެވެ.

## ސްކޫލުގެ ފުރަތަމަ ހެޑްމާސްޓަރ
ނ. އަތޮޅު މަދަރުސާގެ ފުރަތަމަ ހެޑްމާސްޓަރަކީ އދ. މަހިނބަދޫ އަލްފާޟިލް ޢަބްދުﷲ ޚަލީލެވެ.

## ސްކޫލުގެ ފުރަތަމަ ބޭރު ޓީޗަރ
ނ. އަތޮޅު މަދަރުސާގެ ފުރަތަމަ ބޭރު ޓީޗަރަކީ ސްރީލަންކާގެ ރައްޔިތެއް ކަމަށްވާ ކުލެތުންގެ އެވެ.

## ސްކޫލުގެ ފުރަތަމަ ޕްރައިމަރީ ޓީޗަރ
ނ. އަތޮޅު މަދަރުސާގެ ފުރަތަމަ ޕްރައިމަރީ ދެ ޓީޗަރުން ކޯސް ހައްދަވައިގެން ޚިދުމަތަށް ނިކުންނެވިއެވެ. އެއީ މަނަދޫ ފިނޮޅު އަލްފާޟިލް ޢަބްދުލްވައްޙާބު ޢަބްދުލް ޤާދިރާއި މަނަދޫ ނޫވިލާގޭ ޢަބްދުލްޣަފޫރު އެވެ.

## ސްކޫލުގެ ފުރަތަމަ ކެޕްޓަން
ނ. އަތޮޅު މަދަރުސާގެ ފުރަތަމަ ސްކޫލް ކެޕްޓަނަކީ މަނަދޫ މާލްރޯޑް އަލްފާޟިލް ޢަބްދުﷲ ސަޢީދު އެވެ.

ޤިސްމު:ދިވެހިރާއްޖޭގެ ސްކޫލުތައް
ބ.އަތޮޅު ތަޢުލީމީ މަރުކަޒު

ބ.އަތޮޅު ތަޢުލީމީ މަރުކަޒަކީ ބ.އޭދަފުށީގައި ހުންނަ ތަޢުލީމީ މުއައްސަސާ އެކެވެ.

## އިތުރު ފާލަންތައް
*ސްކޫލުގެ ރަސްމީ ވެބްސައިޓް

ޤިސްމު:ދިވެހިރާއްޖޭގެ ސްކޫލުތައް
ބ.ދޮންފަނު މަދަރުސާ

ބ.ދޮންފަނު މަދަރުސާ އަކީ ބ.އަތޮޅު ދޮންފަނުގައި ހުންނަ ތަޢުލީމީ މުއައްސަސާ އެކެވެ.

ޤިސްމު:ދިވެހިރާއްޖޭގެ ސްކޫލުތައް
ޑިމިޓްރީ މެޑްވެޑޭވް

ޑިމިޓްރީ މެޑްވެޑޭވް އަކީ ރޫސީވިލާތުގެ ދިހަވަނަ އަދި މިހާރުގެ ބޮޑުވަޒީރެވެ.
ޑިމިޓްރީ މެޑްވެޑޭވް އަކީ ސޯވިއެޓް ޔޫނިއަން ރޫޅި ދިއުމަށްފަހު ރޫސީވިލާތުގެ ރައީސްކަމާއި 3 ވަނަ އަށް ޙަވާލުވެ ވަޑައިގެންނެވި ރައީސެވެ. ޑިމިޓްރީ މެޑްވެޑޭވް ގެ ކުރިން ރަޝިޔާގެ ރައީސް ކަމުގައި ހުންނެވީ ވަލްޑިމީރު ޕުޓިންގ އެވެ. ޑިމިޓްރީ މެޑްވެޑޭވް ރަޝިޔާގެ ރައީސްކަމަށް އިސްވެ ވަޑައިގަތީ 7 މެއި 2008 ގައެވެ. މާރޗް 2، 2008 ގައި އޮތް ރިޔާސީ އިންތިޚާބް ޑިމިޓްރީ މެޑްވެޑޭވް ކާމިޔާބު ކުރެއްވީ 70 އިންސައްތަ ވޯޓް ކާމިޔާބު ކުރައްވައިގެންނެވެ. thumb|left|ޑިމިޓްރީ މެޑްވެޑޭވް

ރަޝިޔާ ސަރުކާރު ފުރަތަމަ ބޮޑުވަޒީރުގެ ނައިބުގެ މަގާމަށް ޑިމިޓްރީ މެޑްވެޑޭވް އިސްކުރެވުނީ ނޮވެމްބަރ 14، 2005 ގައެވެ. ވަލްޑިމީރު ޕުޓިންގ ގެ ސަރުކާރުގައި ޑިމިޓްރީ މެޑްވެޑޭވް އަދާކުރެއްވީ ޗީފް އޮފް ސްޓާފް ގެ މަގާމް އެވެ. މީގެ އިތުރުން ގެޒްޕްރޮމްސް ޑިރެކްޓަރުން ބޯޑްގެ ޗެއާމަން ކަން 2000 ވަނަ އަހަރުން ފެށިގެން ކުރަމުން ގެންގޮސްފައި ވެއެވެ. ރަޝިޔާގެ އެންމެ ބޮޑު ސިޔާސީ ޕާޓީ ޔުނައިޓެޑް ރަޝިޔާގެ ފަރާތުން ރިޔާސީ އިންތިޚާބުގައި ވާދަކުރައްވާ ކެންޑިޑޭޓަކަށް ޑިމިޓްރީ މެޑްވެޑޭވް ކަނޑައެޅީ ޑިސެމްބަރ 2007 ގައެވެ. ޑިމިޓްރީ މެޑްވެޑޭވް ގެ ރިޔާސީ އިންތިޚާބުގައި އޭރުގެ ރަޝިޔާގެ ރައީސް ވަލްޑިމީރު ޕުޓިންގ ފުރިހަމަ ތާއީދު ޑިމިޓްރީ މެޑްވެޑޭވް އަށް ލިބިފައި ވެއެވެ.
މަރިޔަމް އައްޒާ

މަރިޔަމް ޢައްޒާ އަކީ ދިވެހި ފިލްމީ ތަރިއެކެވެ. މިއީ ޔާރާ ގުރޫޕް ނުވަތަ އާއިލާ އިން ފިލްމީ ދާއިރާއިން ނިކުމެފައިވާ އެންމެ ހަގުތަރިއެކެވެ. އައްޒާ އަކީ މަޝްހޫރު ފިލްމީ ތަރި އާމިނަތު ރަޝީދާގެ ދެވަނަ އަންހެން ދަރިފުޅެވެ. އަދި ފިލްމީ ބަތަލާ ޢައިޝަތު ރިޝްމީ ގެ ކޮއްކޮ އެވެ.

## ފިލްމީ ދާއިރާއަށް ނިކުތުން
އުމުރުން 19 އަހަރުގެ މަރިޔަމް އައްޒާ ފުރަތަމަ ބޮޑު ރޯލަކުން ފެނިގެންދިޔައީ ޔާރާ ޕްރޮޑަކްޝަންގެ ފުރަތަމަ ފިލްމް ހުކުރު ވިލޭރޭ އިންނެވެ. ނަމަވެސް އެފިލްމްގެ ކުރިން އައްޒަ ވަނީ ތަފާތު ވީޑިއޯ ލަވަތަކުގައި ހަރަކާތްތެރި ވެފައެވެ. ހުކުރު ވިލޭރޭގެ ކުރިން ސްލޭމް އިން އުފައްދާފައިވާ ފިލްމް **ސާހިބާ** ގެ މަންޒަރެއް އައްޒަ ކުޅެދީފައި ވެއެވެ. ހުކުރު ވިލޭރޭ އޮލިމްޕަހުގައި އެޅުވުމަށްފަހު ވަނީ 15 އެޕިސޯޑްގެ ޑްރާމާ ސިލްސިލާ އަކަށް ބަދަލުކޮށްގެން ޓީވީއިން ދައްކާފައެވެ.

އައްޒަ ބުނާގޮތުގައި ފިލްމް ކުޅުމަށްވުރެ އޭނާ ބޮޑަށް އަހައްމިއްޔަތުކަން ދެނީ ލަވަ ކުޅުމަށެވެ. މިހާތަނަށް 25 ވީޑިއޯ ލަވަ އައްޒަ ކުޅެދީފައި ވެއެވެ. އޭގެ ތެރެއިން ގިނަ ލަވަތަކަކީ ނަށާފައި ހުންނަ ލަވަތަކެވެ. މީގެ އިތުރުން އައްޒަވަނީ މިއަދު ކްރިސްޓަލް އެވޯޑް ގެ ދެހަފްލާގައި ވެސް ނަށާދީފައެވެ. މިހާތަނަށް އެންމެ ހިތްހަމަޖެހިގެން އައްޒަ ކުޅެފައިވަނީ ސީޒަން އާއި އެކު ކުޅެފައިވާ **ފެންނަ ހިނދު ކޮންމެ ތާކުން ** މިލަވައެވެ.

އައްޒަ ބުނާގޮތުން ފިލްމީ ދާއިރާގެ ކޮންމެ ކަހަލަ ރޯލެއްވެސް ކުޅެވިދާނެ އެވެ. ނަމަވެސް އެންމެ ކުޅެން އުދަގުލީ ރޯންޖެހޭ ފަދަ ރޯލްތައް ކަމަށެވެ. އަދި ފިލްމީ ދާއިރާއިން ކޮންމެވެސް ކަމަށް އައްޒަ ވަރަށް މޮޅޭ ބުނާ ދުވަސް އެއީ އެންމެ އުފާވާނެ ދުވަސް ކަމަށާއި، އަދި މިދާއިރާއިން ލިބުނު ކާމިޔާބީ އަކީ ބެލުން ތެރިންގެ ސަޕޯޓް ކަމަށެވެ.

ޤިސްމު:ދިވެހި މުނިފޫހިފިލުވުމުގެ ދާއިރާ
ކޮއްޔަ ޙަސަން މަނިކު

ހަސަން މަނިކު އަކީ ރާއްޖޭގެ ފިލްމީ ދާއިރާގެ ފުންނާބު އުސް އެކްޓަރެކެވެ. އޭނާ ބުނާގޮތުން ނަމަ މުނިފޫހި ފިލުވުމުގެ ދާއިރާއަށް ވަދެވުނީ ހައިރާން ވާކަހަލަ ގޮތަކަށެވެ.

## ފިލްމީ ދާއިރާއަށް ނިކުތުން
* އެއްދުވަހަކު (1989 ވަނަ އަހަރުހެން ހީވަނީ) ހައިވަކަރުގޭ ނަޖުމާ އާއި ދިމާވެގެން އޭނާ ބުނެފި އަޑުން ފޮނުވާ ޕްރޮގްރާމެއްގައި ހަސަން މަނިކަށް ބައިވެރިވާން ކެރިދާނެހޭ. ދެން އަޅުގަނޑު އާއެކޭ ބުނެ އޭރު އަޑުން ފޮނުވާ *ހަމަމިހާރު* ޕްރޮގްރާމްގައި ބައިވެރިވީ. އަނެއްކާ އޭގެ ދުވަސްކޮޅެއްފަހުން ސަމަރޭ އާއި ދިމާވެގެން ބުނެފި ފީބޯމެންނާއެކު ޓީވީން ދައްކާ *ބަހަބަރު*ގައި ބައިވެރިވާން ކެރޭނެތޯ. އެހިސާބުން އެގުޅެވުނީ ޓީޥީއާ* ހަސަން މަނިކު ބުންޏެވެ.

އަޑުގެ *ހަމަ މިހާރު * ގެ 18 ޕްރޮގްރާމްގައި 3 އަހަރު މަތިން ބައިވެރިވެފައި ވެއެވެ. އޭގެ ފަހުން އަޑުގެ އެހެން ޕްރޮގްރާމް ތަކުގައި ވެސް ހަސަން މަނިކު ބައިވެރި ވެފައި ވެއެވެ. އަދި ބަހަބަރުގައި ފުރަތަމަ ފީބޯމެން ކުޅުނު ދެތިން އެއްޗެއް ފިޔަވައި ހުރިހާ އެއްޗެއް ގައި ވެސް ހަސަން މަނިކު ބައިވެރިވެފައި ވެއެވެ. އޭގެ ފަހުން ބަހަބަރުގެ ހުރިހާ ޕްރޮގްރާމެއް އުފައްދާ ޑައިރެކްޓްކުރީ ވެސް ހަސަން މަނިކު އެވެ. އޭނާވަނީ ހުރިހާ ވައްތަރެއްގެ ބައިތައް ވެސް ކުޅެފައެވެ.

*އެކަމަކު އެންމެ ފަސޭހައީ ރުޅިގަދަ މީހެއްގެ ބައި ކުޅެން. އެހެން ކުޅޭހިތްވަނީ ވަރަށް މުއްސަދި ސީރިއަސް ރޯލު. އެންމެ އުދަގުލީ ރޮމޭންޓިކް ބައި ކުޅެން. ޚާއްޞަކޮށް މިއުމުރުގައި. އަޅުގަނޑު ވަރަށް ރުޅިގަދަ މީހެއްގެ ބައި އަދާކުރިން އަމްޖަދުގެ ފުރަތަމަ ފިލްމް *ހުރަސް* ގައި. އެބައިން އަޅުގަނޑު ނޮމިނޭޓް ވެސް ވި. * ހަސަން މަނިކު ބުންޏެވެ.

## ކުޅެފައިވާ ފިލްމްތައް
ހަސަންމަނިކު ބުނާގޮތުގައި އޭނާ 12 ވަރަކަށް ޓީޥީ ޑްރާމާ ސިލްސިލާ ކުޅެފައިވާއިރު *ފުރުޞަތު*ގެ ނަމުގައި އަމިއްލަ ޑްރާމާއެއް ވެސް އުފައްދައި ކުޅެފައި ވެއެވެ. މާމަތީ ފެންވަރެއްގައި ނޫނަސް ހަސަން މަނިކު ފީޗަރ ފިލްމް ވެސް ކުޅެއުޅެއެވެ. އަޅުގަނޑުގެ ފުރަތަމަ ފީޗަރ ފިލްމަކީ *ލޯބިވެވިދާނެ*. އެފިލްމްގައި ކުޅުނީ ރީކޯ މޫސަގެ ބެސްޓް ފްރެންޑް ގެ ރޯލް. މިހާތަނަށް 10 ވަރަކަށް ފީޗަރ ފިލްމް ކުޅެފައިވާއިރު އެންމެ ފާހަގަ ކޮށްލެވޭ ފިލްމަކީ *ދެރިޔާ*. އަޅުގަނޑަށް އެންމެ ރަގަޅަށް ޖެއްސުނު ރޯލަކަށް ވާނެ ހާޖަރާގެ *އަޖައިބު* ފިލްމްގައި ދެއަނބިން ގޮވައިގެން އުޅެންޖެހުމުން ޖެއްސުނު ރޯލް. ހަގީގަތުގައި އެބައި އަދާކުރެވުނީ ވަރަށް ރަގަޅަށް* ހަސަން މަނިކު ބުންޏެވެ.

މިހާރު ޓީޥީން ދައްކާ އަބުދުލް ފައްތާހުގެ ޓީޥީ ޑްރާމާ ސިލްސިލާ *ހިނިތުންވެލާށޭ ކަލާ*ގެ 29 ވަނަ އެޕިސޯޑުން ފެށިގެން ޑްރާމާ ސިލްސިލާ ނިމެންދެން އޭގައި ވެސް ހަސަންމަނިކު ހަރަކާތްތެރިވެފައިވާނޭކަމަށް އޭނާ ބުނެއެވެ. މިހާރުވެސް ފައްތާހުގެ ދެފިލްމަކުން އަޅުގަނޑަށް ޗާންސް ލިބިފައި އެބައޮތް. ފައްތާހު އަކީ ވަރަށް މޮޅު ކަމުދާ ޑައިރެކްޓަރެއް. ހަމަ ޓެޑްރީއާއި އެއްހަމައިގައި ގުނާލެވޭ.* ހަސަން މަނިކު ބުންޏެވެ.

ހަސަން މަނިކު ބުނާގޮތުގައި އޭނާ ފީޗަރ ފިލްމަށްވުރެ ބޮޑަށް ކުޅޭހިތްވަނީ ޑްރާމާ ސިލްސިލާ އެވެ. އެކަމަކު މިވަގުތު އޭނާގެ ކުރިމަތީގައި އެފަދަ ފުރުޞަތެއް ނެތެވެ. ސަބަބެއް ކަމުގައި ބުނަނީ ވަގުތު ދެވެން ނެތުމެވެ. *ކިތައްމެ ވަރަކަށް ވެސް ފުރުޞަތު ލިބޭ. އެކަމަކު ދިރުއުޅުން ހުންނަގޮތުން ޑްރާމާކުޅެން ވަގުތު ދެވެން ނެތީ*' ހަސަން މަނިކު ބުންޏެވެ

* ލޯބިވެވިދާނެ
* އަޖައިބު
* ހުރަސް
* ދެރިޔާ
* ކަރުނަވީ ބޭވަފާ
* މާފެއްނެތް
*އެބައްޕަ

## އަދިވެސް ބައްލަވާ ލައްވާ
* ދިވެހި ފިލްމް އިންޑަސްޓްރީ
* މިއަދު ކްރިސްޓަލް އެވޯޑް
* ގައުމީ ފިލްމް އެވޯޑް

## އިތުރު ފާލަންތައް
*ގައުމީ ފިލްމް އެވޯޑް ރަސްމީ ވެބްސައިޓް
*ދިވެހި ފިލްމީ އުދަރެސް
*ފިލްމީ ތަރި ޢަލީ ސީޒަންގެ ރަސްމީ ވެބްސައިޓް

ޤިސްމު:ދިވެހި މުނިފޫހިފިލުވުމުގެ ދާއިރާ
އުއެޓަރސަން

އުއެޓަރސަން އަކީ ޖަރުމަނުގެ ޝްލެސްވިގް-ހޯލްސްޓައިންގައި އޮންނަ ޕިންބަރގް ޑިސްޓްރިކްޓްގެ ރަށެކެވެ. އެއީ އެލްމްޝޯންގެ ދެކުނުން ގާތްގަނޑަކަށް 7 ކިލޯމީޓަރު (4.3 މޭލު) ދުރުގައި، އަދި ހެމްބާގްގެ ހުޅަނގު އުތުރުން 30 ކިލޯމީޓަރު (19 މޭލު) ދުރުގައި އޮންނަ ކުޑަ ޕިނައު ކޯރުގައި، އެލްބޭ ކޯރާ ކައިރިންނެވެ. އުއެޓަރސަން އަކީ 1929 ވަނަ އަހަރު އުފެއްދި އުތުރު ޖަރުމަނުގެ އެންމެ ދުވަސްވީ އަދި އެންމެ ބޮޑު ރޯޒް ގާޑަން ކަމަށްވާ ރޮޒެރިއަމް އުއެޓަރސަން އެވެ.
އިންފްލޭޝަން

އިންފްލޭޝަން() އަކީ މުދަލާއި، ޚިދުމަތްތަކުގެ އަގު ވަކި މުއްދަތެއްގެ ތެރޭގައި ޖުމްލަ ގޮތެއްގައި އުފުލުމެވެ. ވަކި ޚާއްޞަ މުދަލެއް، ނުވަތަ ޚިދުމަތެއް އަގު ވަކި މުއްދަތެއްގެ ތެރޭގައި އުފުލޭ މިންވަރަށް ވެސް އިންފްލޭޝަން އޭ ކިޔައެވެ. އިންފްލޭޝަން ގެ އިދިކޮޅަކީ ޑިފްލޭޝަން() އެވެ. އެއީ މުދަލާއި ޚިދުމަތުގެ އަގު ޖުމްލަގޮތެއްގައި ދަށަށް ދިއުމެވެ. ކުރުކޮށް ބުނާނަމަ އިންފްލޭޝަން އަކީ މުދަލާއި ޚިދުމަތްތައް ހޯދުމަށް ޚަރަދުކުރަން ޖެހޭ ފައިސާ އިތުރުވުމެވެ.  

އިންފްލޭޝަން ހިސާބުކުރުމަށްޓަކައި ބޭނުންކުރަނީ ޖުމުލަ އަގުތަކަށް އަންނަ ބަދަލުގެ ޕަސެންޓޭޖް ރޭޓް އެވެ. އިންފްލޭޝަން އެކިމީހުން އެކި ގޮތަށް މާނަކޮށްފާނެއެވެ. އިންފްލޭޝަން އަކީ އަގުތައް އުފުލުން ކަމަށް އާންމު ގޮތެއްގައި ބުނެ އުޅުނު ކަމުގައި ވިޔަސް ފައިސާގެ އަގު ދަށަށް ދިއުމުގެ ސަބަބުން މުދަލާއި ޚިދުމަތް ތަކުގެ އަގު އުފުލިގެން ދިއުމަކީ އިންފްލޭޝަން ނުވަތަ އަގު މައްޗަށް ދިއުމުގެ މައިގަނޑު ސަބަބުކަން ފާހަގަ ކުރަން ޖެހެއެވެ. މާނައަކީ އިގްތިޞާދުގައި ދައުރުވާ ފައިސާ()ގެ އަދަދު ގިނަވެ، ފައިސާ އަކީ މާބޮޑު އަގެއް ހުރި އެއްޗަކަށް ނުވުމާއެކު، މުދަލާއި ޚިދުމަތަށް ހޭދަކުރަންޖެހޭ ފައިސާގެ އަދަދު މައްޗަށް ދިއުމެވެ. މިނޫނަސް އިންފްލޭޝަން މައްޗަށް ދިއުމުގެ ސަބަބުތައް ވަރަށް ގިނައެވެ.
އަހުމަދު އާސިމް

**އަހުމަދު އާސިމް** އަކީ ދިވެހި ފިލްމީ ތަރިއެކެވެ. އޭނާވަނީ ތަފާތު ވީޑިއޯ ލަވަތަކާއި ޑްރާމާއި ފިލްމް ތަކުގައި ހަރަކާތްތެރި ވެފައެވެ.

## ފިލްމީ ދާއިރާއަށް ނިކުތުން
އަހުމަދު އާސިމް ދިވެހި ފިލްމީ ދާއިރާއަށް ނިކުތީ 2000 ވަނަ އަހަރު ފިލްމީ ތަރި ޖަމްޝީދާ އާއި އެކު ކުޅުނު ވީޑިއޯ ލަވަޔަކުންނެވެ. އާސިމް ފިލްމީ ދާއިރާއަށް ވަނީ ކުރީގެ ޕްރޮޑިއުސަރ މަޚްމާ ހުސައިން ރަޝީދު ދިން ފުރުޞަތެއްގައެވެ. 2009 ގެ ނިޔަލަށް 50 އަށްވުރެ ގިނަ ވީޑިއޯ ލަވަ އާސިމް ކުޅެފައި ވެއެވެ.

## ކުޅެފައިވާ ފިލްމް ޑްރާމާތައް
އަހުމަދު ޢާސިމް މިހާތަނަށް ގާތްގަނޑަކަށް 6 ފިލްމް ކުޅެފައި ވެއެވެ. އަދި ބައެއް ކުރު ފިލްމްތަކުގައި ހަރަކާތްތެރި ވެފައި ވެއެވެ.

### ކުޅެފައިވާ ފިލްމްތައް
* ދަރިންނަށްޓަކައި
* އެދަތުރު  - 2002
* ޖުހާގެ ބުއްދި 
* ހަންޑީގަނޑުވަރު ދޮންކަމަނަ - 2007
* ހަނދުކޭތަ
* މަގޭ ދަރިފުޅު (ކުރުފިލްމް )
* ނޫނެކޭ ނުބުނާށޭ ( ކުރު ފިލްމް ) 
* އުއްމީދު - 2008
* ވަންހަނާ ( ނުނިކުމޭ )
* ލޫދިފާ - 2011
* މިހިތްކީއްކުރާނީ - 2010
* ހެޕީ ބާތުޑޭ (ފިލްމް)
* އަހަރެން (ފިލްމް)
* ޖިންނި (ފިލްމް)
* ވެހޭވާރޭތެރެއިން
* ޒުލޭޚާ
* ބޮޑު13 މުައައްސަސާ

### ކުޅެފައިވާ ޑްރާމާތައް
* އުޖާލާ ރާސްތާ
* ލޯބިވާނަމަ 
* ވަގުތު ފާއިތު ނުވަނީސް
* ވައިރޯޅިއަށް ވެސް ސިއްރުން 
* ސާރާ 
* އުމުރަށް އެކީ އުޅެން ބުނެފާ
* މަންޒިލަކީ ތީޔޭ މަގޭ 
* ލޯބިން ހިތް ފުރެނީ 
* ވިމްލާ
* ސިލްސިލާ

## އަދިވެސް ބައްލަވާ ލައްވާ
* ދިވެހި ފިލްމް އިންޑަސްޓްރީ
* މިއަދު ކްރިސްޓަލް އެވޯޑް
* ގައުމީ ފިލްމް އެވޯޑް

## އިތުރު ފާލަންތައް
*ގައުމީ ފިލްމް އެވޯޑް ރަސްމީ ވެބްސައިޓް
*ދިވެހި ފިލްމީ އުދަރެސް
*ފިލްމީ ތަރި ޢަލީ ސީޒަންގެ ރަސްމީ ވެބްސައިޓް

ޤިސްމު:ދިވެހި މުނިފޫހިފިލުވުމުގެ ދާއިރާ
ޖަމާލުއްދީން

**ޖަމާލުއްދީން** މިބަސް އެހެނިހެން ހާލަތްތަކުގައިވެސް ބޭނުންވެއެވެ.
މިގޮތުން:
* މުޙައްމަދު ޖަމާލުއްދީން، ދިވެހި އަދަބިއްޔާތުގެ ފިރުކެން ފެށި ދައުރުގެ ލިޔުންތެރިޔާ އަށް.
* ޖަމާލުއްދީން ސްކޫލް ، މުޙައްމަދު ޖަމާލުއްދީންގެ ނަމުން ނަންދެވިފައިވާ މާލޭގެ ސްކޫލެއް.
ސިޓީ

**ސިޓީ** އަކީ ދޭދޭ މީހުންގެ މެދުގައި އެންމެ ގިނައިން ބަދަލު ކުރެވޭ ލިޔުންތެރިކަމުގެ ލިޔުމެކެވެ. މިޒަމާނުގައި މުވާސަލާތީ ކަންކަން ކުރުއަރައި ފަހިވުމުގެ ސަބަބުން ސިޓިގެ މުހިންމުކަން ކުޑަ ވެގެނެއް ނުދެއެވެ. ފެކްސް ކުރެވޭ ލިޔުންތަކުގައި ސިޓީ އާއި އެއްވަރަށް ސިއްރު ހިފެހެއްޓޭނެ ގޮތެއް ނޯވެއެވެ. އުރައެއްގައި ބަންދުކޮށްފައި އޮންނަ ސިޓީ އަކަށް ދެވޭ ދަރަޖަ ދަށްވެގެން ނުދިޔައީ މިފަދަ ސަބަބުތަކަށްޓަކައެވެ.

## ސިޓީގެ ބާވަތްތައް
ސިޓީ ބެހެނީ މަިގަނޑު 2 ބާވަތެއްގެ މައްޗަށެވެ. އެއީ ރަސްމީ ސިޓީ އާއި އަމިއްލަ ސިޓީއެވެ. ރަސްމީ ސިޓީއަކީ ރަސްމީ ފަރާތަކުން ލިޔާ ސިޓީ އެވެ. އަމިއްލަ ފަރާތަކުން ލިޔާ ކޮންމެ ސިޓިއެއް ވާނީ އަމިއްލަ ސިޓީ އަކަށެވެ. ނަމަވެސް މިއިން ކޮންމެ ބާވަތެއް 2 ބަޔަކަށް ބެހިފައި ވެއެވެ.  އެއީ: 
# އަމިއްލ ސިޓީ: އަމިއްލަ ސިޓީއޭ ބުނެވެނީ ރަސްމީ އެއްވެސް ފަރާތެއް ބައިވެރި ނުވާ ސިޓީ އެވެ. އެއި އަމިއްލަ މީހަކު އަމިއްލަ އެހެން މީހަކަށް ފޮނުވާ ސިޓީ އެވެ. އާއިލާގެ މެންބަރުންނާއި އެކުވެރިންނަށް ފޮނުވާ ސިޓީއަކީ އަމިއްލަ ސިޓީ އެވެ. 
# އަމިއްލަ ރަސްމީ ސިޓީ: އަމިއްލަ ރަސްމި ސިޓީއަކީ އަމިއްލަ ފަރާތަކުން ރަސްމީ ފަރާތަކަށް ލިޔާ ސިޓީ އެވެ. 
# ރަސްމީ ރަސްމީ ސިޓީ: މިއީ ރަސްމީ އިދާރާއަކުން ރަސްމީ އިދާރާއަކަށް ފޮނުވާ ސިޓީ އެވެ. 
# ރަސްމީ އަމިއްލަ ސިޓީ: މިއީވެސް ރަސްމީ ސިޓީ އެކެވެ. ނަމަވެސް މިބާވަތުގެ ސިޓީ ލިބޭ ފަރާތަކީ އަމިއްލަ ފަރާތެކެވެ.